Το πορνό μπορεί να είναι τέχνη; – dimart\nΤο πορνό μπορεί να είναι τέχνη;\n26 Ιανουαρίου 2014 dimartblog Σινεμά Σχολιάστε\n─Της Ευάννας Βενάρδου─\nPersona non grata είχε χαρακτηρίσει το Φεστιβάλ Κανών τον Λαρς φον Τρίερ, όταν το 2011 προκάλεσε σάλο με τις ανόητες δηλώσεις του για τον Χίτλερ και τους εβραίους -κι ας ήταν προφανές πως επρόκειτο για ένα κακόγουστο αστείο. Σαν κακόγουστο αστείο, όμως, μας ακούγεται και η νέα του ταινία «Nymphomaniac» (στις 30 Ιανουαρίου στις αίθουσες), για την οποία ο Τρίερ είχε αποκαλύψει ένα-δυο πραγματάκια σ’ εκείνο το φεστιβάλ.\nΗ διαφημιστική φωτογραφία του «Nymphomaniac»\nΕίχε λοιπόν πει πως σκόπευε να γυρίσει ένα… εκκλησιαστικό πορνό τετράωρης διάρκειας -έπειτα από παρότρυνση της τότε πρωταγωνίστριάς του Κίρστεν Ντανστ (που στη «Μελαγχολία» εμφανιζόταν να κάνει έρωτα με έναν καλεσμένο στο πάρτι του γάμου της!). Στην πρώτη, μάλιστα, διαφημιστική φωτογραφία-πόστερ από το «Nymphomaniac» που κυκλοφόρησε πριν από μήνες, ο Τρίερ, μας σύστηνε, με έναν ομολογουμένως πρωτότυπο τρόπο, τους ηθοποιούς του.\nΚαι τι ηθοποιούς: ο Γουίλεμ Νταφόε στέκεται όρθιος με το παντελόνι υγρό, ενώ η Ντανστ γονατιστή μπροστά του κρατά ένα μαντίλι σαν να τον σκουπίζει (!). Δεξιότερα, βλέπουμε τη «νυμφομανή» Σαρλότ Γκενσμπούρ να κάθεται με τα πόδια ανοιχτά και τον Κρίστιαν Σλέιτερ να στύβει ένα μαντίλι ενώ κοιτάζει με ενδιαφέρον τα απόκρυφά της. Η Ούμα Θέρμαν δεσπόζει στο κέντρο της φωτογραφίας σε τολμηρή στάση, χαρίζοντας μια αξέχαστη θέα στον Ούντο Κίερ, ενώ ο Στέλαν Σκάρσγκαρντ εμφανίζεται με μπουρνούζι να απολαμβάνει ένα αισθησιακό μασάζ.\nΣπουδαίοι ηθοποιοί όλοι τους, που προφανώς πείστηκαν από τον ταλαντούχο «τρελό» Τρίερ πως πρόκειται περί καλλιτεχνικού πορνό. Βλέπετε, η ταινία υποτίθεται πως θίγει θέματα όπως ο Θεός, η θρησκεία και η φιλοσοφία. Κοινώς… υπαρξιακό πορνό. Αλλα κάτι μας λέει πως δεν θα εκτιμήσουν όλοι τις ανησυχίες του Τρίερ -αρκεί να πούμε πως μία από τις παλαιότερες promo εικόνες απεικόνιζε τη «νυμφομανή» Σαρλότ Γκενσμπούρ σε στάση που θυμίζει τον Χριστό με τους μαθητές του να του πλένουν τα πόδια. Αλλά ο Δανός σκηνοθέτης, ως γνωστόν, λατρεύει να προκαλεί. Μέχρις ενός σημείου, βέβαια. Διότι δεν είχε καμία αντίρρηση η ταινία του «Αντίχριστος» να προβληθεί λογοκριμένη σε κάποιες συντηρητικές χώρες όπου δεν επιτρέπεται η προβολή των αντρικών γεννητικών οργάνων. Δει δη χρημάτων….\nΑκόμα πάντως κι αν πρόκειται περί αριστουργήματος (κάτι που δεν γνωρίζουμε, μιας και η ταινία δεν έχει προβληθεί ακόμα παρά μόνο στη Δανία, ενώ η εταιρεία διανομής κρατά σιγήν ιχθύος…), αυτό το καλά στημένο πλασάρισμα της ταινίας, ως πορνό με άποψη, ξενίζει. Η ηρωίδα (Σαρλότ Γκενσμπούρ, κόρη του Σερζ και της Τζέιν Μπίρκιν, και σύντροφος του Ιβάν Ατάλ) είναι μια νυμφομανής σε απεξάρτηση που διηγείται σε φλας μπακ τη ζωή της -ξεκινώντας από τα παιδικά της χρόνια.\nΕνα κρύο βράδυ, ο ηλικιωμένος, γοητευτικός εργένης Σέλιγκμαν (Στέλαν Σκάρσγκαρντ) θα τη βρει χτυπημένη σε ένα δρομάκι. Θα την πάρει σπίτι του και θα περιποιηθεί τα τραύματά της, ενώ παράλληλα θα την ακούσει με προσοχή, καθώς εκείνη θα του διηγηθεί σε οχτώ κεφάλαια ολόκληρη τη ζωή της.\nΗ Σαρλότ Γκενσμπούρ είναι η νυμφομανής πρωταγωνίστρια η οποία διηγείται στον Στέλαν Σκάρσγκαρντ τις ερωτικές και σαδομαχιστικές της εμπειρίες, σε μια ταινία που αναμένεται να προκαλέσει αντιδράσεις από κινηματογραφόφιλους- και όχι μόνο\nΗ εταιρεία διανομής δεν αποκαλύπτει τίποτε παραπάνω, όμως δεν κρύβει το γεγονός πως η ταινία περιλαμβάνει σκηνές άκρως αποκαλυπτικού σεξ. Οι πρώτες φωτογραφίες του φιλμ, άλλωστε, ήταν ενδεικτικές: οι ηθοποιοί της ταινίας (από τον Νταφόε μέχρι τον Σκάρσγκαρντ και την Ούμα Θέρμαν) απεικονίζονται σε στάση οργασμού. Οι εκστατικές εκφράσεις τους αγγίζουν το γκροτέσκο. Και φυσικά ο προβοκάτορας Τρίερ, ένας από τους σημαντικότερους εκπροσώπους του λεγόμενου «Δόγματος 95», βρήκε την αλάνθαστη μέθοδο να προσελκύσει (και) ένα αδαές κοινό: το σεξ… «Κουτί» τού ήρθε που το Youtube απαγόρευσε το άκρως προκλητικό τρέιλερ της ταινίας.\nΤώρα, αν αναρωτιέστε πώς γίνεται όλοι αυτοί οι διάσημοι (και εξαιρετικοί) ηθοποιοί να παίζουν σε πορνό, έστω και του Λαρς φον Τρίερ, ιδού η απάντηση: από τη μέση και πάνω προσποιούνταν πως παίζουν οι ίδιοι στις ερωτικές σκηνές και από τη μέση και κάτω τους ντούμπλαραν αντικαταστάτες, οι οποίοι έκαναν πραγματικό σεξ. Η ψηφιακή τεχνολογία έκανε και πάλι το θαύμα της.\nΠάντως, κάποιοι που είδαν την ταινία σε ειδική προβολή για τον Τύπο στην Κοπεγχάγη, λέγεται πως βγήκαν σοκαρισμένοι, έχοντας πάρει μια καλή γεύση από στοματικό, πρωκτικό, «παραδοσιακό» και σαδομαζοχιστικό σεξ με κάθε λεπτομέρεια και μαζί ένα χορταστικό μοντάζ από δεκάδες διαφορετικά πέη.\nΟ Λαρς φον Τρίερ βρισκόταν εκεί, αλλά δεν μίλησε καθόλου στους δημοσιογράφους, επιμένοντας στην απόφασή του να κρατήσει το στόμα του κλειστό, έπειτα από το σκάνδαλο που είχαν προκαλέσει οι δηλώσεις του στις Κάνες. Ακόμα κι αυτό, ο αθεόφοβος, το «πουλά»: εξ ου και η φωτογραφία που τον απεικονίζει… φιμωμένο.\nΗ Στέισι Μάρτιν αισθαντική όσο ποτέ άλλοτε\nΟσο για τον Στέλαν Σκάρσγκαρντ, επιμένει πως το «Nymphomaniac» δεν είναι πορνό: «Η πορνογραφία έχει έναν μόνο σκοπό κι αυτός δεν είναι άλλος από το να σε ερεθίσει. Βασικά, να σε κάνει να αυνανιστείς. Από αυτή την άποψη, η ταινία αυτή είναι ένα πολύ κακό πορνό»…\nΣτο πλαίσιο του μάρκετινγκ της ταινίας, όλο αυτό το διάστημα παίρναμε μικρές γεύσεις από τα διάφορα «κεφάλαια» της ιστορίας. Παράδειγμα: στο 7ο κεφάλαιο, μάθαμε πως η Τζο (Σαρλότ Γκενσμπούρ) προσπαθεί να απαλλάξει τον εαυτό της από τη σεξουαλικότητά της. Ετσι, κόβει το τηλέφωνο, προφανώς για να μην επικοινωνεί με όσους θα μπορούσαν να γίνουν εν δυνάμει ερωτικοί της σύντροφοι και καλύπτει με αφρώδες υλικό κάθε γωνία, προεξοχή, πόδια από καρέκλες -οτιδήποτε δηλαδή θα μπορούσε να είναι χρήσιμο στην ερωτική της ικανοποίηση.\nΟ Τζέιμι Μπελ σε πολύ… προσωπική στιγμή\nΗ ταινία, μαθαίνουμε, θα προβληθεί σε δύο βερσιόν: μία hardcore και μία softcore. Κανείς δεν έχει δει ακόμα τη hardcore εκδοχή, που θα παρουσιαστεί στο προσεχές Φεστιβάλ Βερολίνου -σε κλειστή προβολή. Οσο για τη softcore (λέμε τώρα…) τετράωρη εκδοχή θα τη δούμε σε δύο μέρη: το πρώτο μέρος στις 30/1 και το δεύτερο μέρος στις 20/2.\nΠάντως, δεν χρειάζεται να είναι κανείς πουριτανός ούτε να έχει δει την ταινία για να διαπιστώσει πως εδώ υπάρχει ένα ζήτημα αισθητικής.\nΗ αφίσα της νέας ταινίας του Τρίερ, που λίγοι είδαν και πολλοί περιμένουν Οσο καλοστημένες και αν είναι αυτές οι φωτογραφίες που δίνουν το στίγμα του φιλμ, δεν παύουν να αποτελούν κομμάτι ενός κραυγαλέου μάρκετινγκ που ποντάρει στο φτηνό εντυπωσιασμό, μέσω… ερωτικών «προκαταρκτικών». Αν αποτολμούσε κάτι τέτοιο ένας άγνωστος σκηνοθέτης μάλλον θα αντιμετωπιζόταν με απαξίωση, πιθανότατα και με ειρωνεία.\nΤο έχουμε ξαναπεί: και η «Αντέλ» έχει αποκαλυπτικές σκηνές, δεν κυκλοφόρησε όμως ταμπλό-βιβάν με λεσβιακό σεξ για να το διαφημίσει. Η «τρέλα» του Φον Τρίερ έχει αρχίσει να κουράζει -ιδιαίτερα όταν φαντάζει σαν μια καλά μακιγιαρισμένη στρατηγική πωλήσεων. Από την άλλη, ποτέ δεν ξέρεις. Μακάρι ο δημιουργός του εξαιρετικού «Δαμάζοντας τα κύματα» να μας εκπλήξει άλλη μία φορά…\nΣημείωση dim/art: Το πρώτο μέρος του Nymphomaniac προβάλεται απόψε, Σάββατο 25/1, σε επιλεγμένες αίθουσες και από τις 30 Ιανουαρίου σε γενική διανομή. Το δεύτερο μέρος τις ταινίας θα αρχίσει να προβάλεται στις 20 Φεβρουαρίου. Αυστηρώς ακατάλληλα και τα δύο. Το τρέιλερ της ταινίας κατέβηκε από το YouTube ως υπερβολικά τολμρό, υπάρχει όμως στο Vimeo:\nπορνόσεξσινεμάΑντέλΑντίχριστοςΓουίλεμ ΝταφόεΔαμάζοντας τα κύματαΕυάννα ΒενάρδουΙβάν ΑτάλΚρίστιαν ΣλέιτερΚίρστεν ΝτανστΚινηματογράφοςΛάρς φον ΤρίερΜελαγχολίαΟύμα ΘέρμανΟύντο ΚίερΣτέλαν ΣκάρσγκαρντΣαρλότ ΓκενσμπούρΣερζ ΓκενσμπούρΤζέιμι ΜπελΤζέιν ΜπίρκινNymphomaniac\nPrevious Post: Μια άλλη εθνική εορτή\nNext Post: Stéphane Grappelli, 1908-1997


Στη Λέρο βρέθηκε ο βουλευτής Ημαθίας (ΝΔ) Απ. Βεσυρόπουλος – Περισκόπηση\nΣτη Λέρο βρέθηκε ο βουλευτής Ημαθίας (ΝΔ) Απ. Βεσυρόπουλος\nο Μητροπολίτης Λέρου Παΐσιος, ο Δήμαρχος Λέρου\nΜ. Κόλιας και ο βουλευτής Ημαθίας (ΝΔ) Απ. Βεσυρόπουλος\nΤη Νέα Δημοκρατία, ως Κοινοβουλευτικός εκπρόσωπος του κόμματος, εκπροσώπησε ο Βουλευτής Ημαθίας της Νέας Δημοκρατίας Απόστολος Βεσυρόπουλος, στις επετειακές εκδηλώσεις για τη βύθιση του ιστορικού αντιτορπιλικού ”ΒΑΣΙΛΙΣΣΑ ΟΛΓΑ” στη Λέρο.\nΚατά τη διάρκεια της επίσκεψής του στο νησί, ο κ. Βεσυρόπουλος συναντήθηκε με το Δήμαρχο Λέρου, Μιχάλη Κόλια και τον Σεβασμιότατο Μητροπολίτη Λέρου, Καλύμνου και Αστυπαλαίας κ.κ. Παΐσιο.\nΞεχωριστό ενδιαφέρον είχαν οι επαφές του Βουλευτή Ημαθίας με φορείς του νησιού και ομάδες πολιτών που έθεσαν, εμφατικά και έντονα, την ανάγκη αντιμετώπισης του προβλήματος της λαθρομετανάστευσης.\nΑναφερόμενος σε αυτό, ο κ. Βεσυρόπουλος επισήμανε: “Είναι ορατή η αλλαγή που έχει επέλθει στην κυβερνητική πολιτική για την πάταξη της λαθρομετανάστευσης. Το μήνυμα που πρέπει να περνάει καθημερινά είναι, ότι η Ελλάδα είναι Κράτος Δικαίου, όποιος εισέρχεται παράνομα στη χώρα, θα συλλαμβάνεται, θα κρατείται και θα απελαύνεται. Η δύναμη της Frontex στα νησιά του Αιγαίου έχει ενισχυθεί τις τελευταίες ημέρες και πρέπει να ενισχυθεί και άλλο. Το βάρος πρέπει να πέσει στα νησιά του Αιγαίου, που αποτελούν πλέον την κύρια πύλη εισόδου λαθρομεταναστών, αντιλαμβανόμαστε το πρόβλημα που βιώνουν οι νησιωτικές περιοχές αλλά πλέον υπάρχει θέληση και σχέδιο για να αντιμετωπίσουμε το πρόβλημα”.\n← Διεθνής διαγωνισμός για την πώληση της ΕΛΒΟ → Πετρέλαιο θέρμανσης: έντεκα συμβουλές από το ΚΕΠΚΑ


Στην κορυφή της βαθμολογίας της Super League 2 ανέβηκε ο Ιωνικός που απέδρασε με το τρίποντο από τα Χανιά.\nΟι Κρητικοί στο ντεμπούτο του Παπαδόπουλου στον πάγκο έμειναν με δέκα παίκτες από το 21′ λόγω της αποβολής του Καρλίτο με απευθείας κόκκινη κάρτα για το εγκληματικό μαρκάρισμα του στον Ματσούκα.\nΤο 0-1 διαμορφώθηκε από το πρώτο λεπτό του επιπρόσθετου χρόνου. Με ένα γκολ που θύμισε αυτό του Αχμέντ Χασάν για τον Ολυμπιακό στο 88′ απέναντι στην Αϊντχόφεν ο Κάστρο χάρισε το τρίποντο στην ομάδα του.\nΑπό έναν βαθμό μοιράστηκαν στην Κρήτη ΟΦΙ και Τρίκαλα (1-1) με τους γηπεδούχους να παραμένουν ουραγοί στη βαθμολογία. Ο Διαγόρας επικράτησε στη Ρόδο με 1-0 του Καραϊσκάκη με το γκολ του Κονέ στο 19′ και βρίσκεται στο -1 από τον πρωτοπόρο Ιωνικό.\nΙεράπετρα – Τρίκαλα 1-1 (4′ Γκίνι / 26′ Ριζογιάννης)\nΠροηγούμενο άρθροΜάντσεστερ Σίτι – Γουέστ Χαμ 2-1: Ο Γκουαρδιόλα έφτασε τις 500 νίκες στην καριέρα του (vid)\nΕπόμενο άρθροΟλυμπιακός πόλο: Η αποστολή για τη φούσκα της Όστια


Βροχή Διαττόντων Αστέρων – Πότε και που μπορείς να απολαύσεις το θέαμα; | music.net.cy, μουσικά νέα, νέες κυκλοφορίες, mousika nea\nHome SHOWBIZ & LIFE Βροχή Διαττόντων Αστέρων – Πότε και που μπορείς να απολαύσεις το θέαμα;\nΤα Φροντιστήρια Φάκα ανακοινώνουν ότι αυτές τις ημέρες παρατηρείται το φαινόμενο της βροχής διαττόντων αστέρων, οι οποίοι οπτικά φαίνεται να προέρχονται από τον αστερισμό του Περσέα και για αυτό φέρουν το όνομα Περσείδες. Το φαινόμενο αυτό άρχισε από τις 17 Ιουλίου 2016 και θα διαρκέσει μέχρι και τις 24 Αυγούστου 2016, με καλύτερη ημέρα παρακολούθησης την Παρασκευή 12 Αυγούστου 2016, όπου και θα παρατηρηθεί η μεγαλύτερη πυκνότητα πτώσης διαττόντων.\nΤο ακτινοβόλο σημείο ευρίσκεται στον βραδινό ουρανό με κατεύθυνση ΒΑ. Οι ενδιαφερόμενοι πρέπει να κοιτάζουν προς αυτή την κατεύθυνση και κατά προτίμηση μετά τις 11 το βράδυ, όπου το ακτινοβόλο σημείο ανεβαίνει όλο και ψηλότερα και ταυτόχρονα η σελήνη που θα είναι 9 ημερών, θα προχωρά προς την δύση της. Το ωραίο αυτό φαινόμενο συμβαίνει, διότι η Γη αυτές τις μέρες διασχίζει την τροχιά του Κομήτη Swift-Tuttle, που είναι γεμάτη από τα υπολείμματα που εγκαταλείπει στην τροχιά του, ενώ περιφέρεται γύρω από τον Ήλιο. Τα υπολείμματα αυτά ο κομήτης τα εγκαταλείπει κάθε φορά που ευρίσκεται στο περιήλιο του.\nΜε την ευκαιρία αυτή τα Φροντιστήρια Φάκα σε συνεργασία και με την Αστρονομική Εταιρεία Κύπρου (ΑΣΤΡΕΚ), διοργανώνουν αστρονομική βραδιά στους κήπους του Νοσοκομείου Κυπερούντας, την Παρασκευή το βράδυ 12 Αυγούστου 2016 κατά τις ώρες 9:00μ.μ. – 11:30μ.μ και προσκαλούνται όλοι οι ενδιαφερόμενοι όπως παρευρεθούν. Την ημέρα αυτή ο Ήλιος θα ανατείλει στις 06ω και 05λ το πρωί.\nΦέτος θα είναι πιο εντυπωσιακή η εκδήλωσή μας, διότι θα μεταφερθούν πολλά αστρονομικά τηλεσκόπια, για τον σκοπό αυτό.\nΟι φίλοι του Ουρανού φέτος θα έχουν την ευκαιρία, παράλληλα με την βροχή των διαττόντων, να παρακολουθήσουν και τους πλανήτες Δία, Άρη, Κρόνο, την Σελήνη και διάφορους άλλους αστερισμούς.\nΓια πληροφορίες : Τηλ. 22-432219, 25-532757, 99-131405, 99-643212 και τηλέφωνο Νοσοκομείου Κυπερούντας 25-806700.\nΟ μυθικός Περσέας ξεκίνησε την εκστρατεία ..Οι Περσίδες συνοδεία πλανητών φέτος..\n[blockquote style=”3″]*Του Χρυσάνθου Φάκα – Δημοτικού Σύμβουλου Λευκωσίας[/blockquote]\nΟ Πέρσεας και φέτος ετοιμάζεται να κάνει τις βραδινές τους βόλτες , ακόμα και ο Αρχαίος ποιητής Άρατος τον 3ο π.χ. αναφερόταν στα ποιήματα του για τον Μυθικό Περσεά που τέτοιες μέρες κάθε χρόνο περπατά πάνω στο γαλαξία ρίχνοντας τα αστέρια κάτω με τα βαριά αντρίκια πολεμικά του ποδιά.\nΣτην πραγματικότητα όμως δεν είναι ο θυμωμένος Πέρσεας που ρίχνει τα αστέρια ή ο αρχιδιάκονος Άγιος Λαυρέντιος που χύνει τα δάκρυα του, που μαρτύρησε στις 10 Αυγούστου. Η πραγματικότητα είναι ότι από την 17η Ιουλίου η τροχιά της Γης διασχίζει μια περιοχή την οποία διάσχισε στο παρελθόν ο Κομήτης 109P/Swift-Tuttle ο οποίος εγκατάλειψε πολλά υπολείμματα στην τροχιά του.\nΤο φαινόμενο των Περσίδων άρχισε από τις 17 Ιουλίου 2016 και θα διαρκέσει μέχρι και τις 24 Αυγούστου 2016. Σύμφωνα και με τα επίσημα στοιχεία της ΝΑΣΑ η καλύτερη ημέρα παρακολούθησης είναι η Παρασκευή 12 Αυγούστου 2015, όπου και θα παρατηρηθεί η μεγαλύτερη πυκνότητα πτώσης διαττόντων και τα μετέωρα θα αναπτύξουν ταχύτητες έως και 59χλμ το δευτερόλεπτο, δηλαδή διανύουν την απόσταση Λευκωσία –Λάρνακα σε λιγότερο από ένα δευτερόλεπτο.\nΤο ακτινοβόλο σημείο θα ευρίσκεται στον βραδινό ουρανό με κατεύθυνση ΒΑ οπού ευρίσκεται και ο αστερισμός του Περσέα, για αυτό ονομάζονται και Περσίδες. Οι ενδιαφερόμενοι πρέπει να κοιτάζουν προς αυτή την κατεύθυνση και κατά προτίμηση μετά τις 10.30 το βράδυ, όπου το ακτινοβόλο σημείο ανεβαίνει όλο και ψηλότερα.\nΗ είσοδος είναι ελεύθερη για το κοινό και όσοι έχουν δικά τους τηλεσκόπια προτρέπουμε να τα φέρουν μαζί τους , επίσης ένα σακάκι είναι πάντα αναγκαίο στην Κυπερούντα.\nΠροηγούμενο ΆρθροΦούρνος η Κύπρος – Αναµένεται σταδιακά µικρή άνοδος\nΕπόμενο ΆρθροΑνοίγει πανιά η Ναυτική Ακαδημία Κύπρου του Πανεπιστημίου Λευκωσίας


Ουκρανία: Άνδρας κρυβόταν στο υπόγειο του σπιτιού του στην Μπούκα για δύο εβδομάδες - AstraTV\nΈνας άνδρας περιέγραψε στο CNN πώς κατάφερε να επιβιώσει στην Μπούκα.\nΓια το πώς γλίτωσε από τον «εφιάλτη» στην Μπούκα μίλησε ο Ουκρανός Ντμίτρο Λίσοβι, ο οποίος έδωσε συνέντευξη στο CNN. Ο ίδιος κρυβόταν στο υπόγειο του σπιτιού του για δύο εβδομάδες, καθώς οι Ρώσοι επιτίθονταν «κάθε μέρα και κάθε νύχτα» σε κοντινή απόσταση.\nΤα ρωσικά στρατεύματα ήταν «παρόντα στους δρόμους. Ίσως από την τέταρτη ή πέμπτη ημέρα, αποφάσισαν να ελέγξουν όλα τα σπίτια. Ήρθαν στο σπίτι μας. Κατέστρεψαν όλες τις ηλεκτρονικές συσκευές μέσα στο σπίτι μας, συμπεριλαμβανομένων των φορητών υπολογιστών, συμπεριλαμβανομένης της τηλεόρασης και ούτω καθεξής», δήλωσε ο Λίσοβι στο CNN.\nΚαθώς τα στρατεύματα προσπαθούσαν να βρουν smartphones, ο Λίσοβι είπε ότι η οικογένειά του έκρυψε τα τρέχοντα τηλέφωνά τους και εγκατέλειψε τα παλιά.\n«Ως αποτέλεσμα, είχαμε κάποια σύνδεση με τον κόσμο. Καταλαβαίναμε τι συμβαίνει και ποια θα μπορούσε να είναι η ώρα για εκκένωση», είπε.\nΟ Λίσοβι μίλησε επίσης για τη φρίκη του να ζει κανείς σε αυτή την κατάσταση.\nΤελικά, ο ίδιος και η οικογένειά του αποφάσισαν να πάρουν το ρίσκο και να χρησιμοποιήσουν ένα ανθρωπιστικό διάδρομο για να διαφύγουν.\nΤο έδαφος ήταν «όλο υπό τον έλεγχο των ρωσικών στρατευμάτων. Υπήρχαν πολλά αυτοκίνητα πολιτών που καταστράφηκαν από τους Ρώσους κατά τη διάρκεια της εκκένωσής μας. Το είδαμε. Πυροβολούσαν. Ήταν πολιτικά αυτοκίνητα – όχι κάποια άλλα στρατεύματα ή κάτι τέτοιο», είπε μιλώντας για το ρίσκο που πήρε η οικογένειά του για να διαφύγει.\nΤώρα είναι ασφαλείς και ο Λίσοβι μίλησε στο CNN από το Κίεβο. Ωστόσο, πολλοί από τους φίλους του εξακολουθούν να παραμένουν στην Μπούκα.\n«Οι φίλοι μου, δυστυχώς, είναι ακόμα σε αυτή την περιοχή χωρίς καμία επαφή για μεγάλο χρονικό διάστημα. Κανείς δεν ξέρει αν επέζησαν ή αν είναι καλά», δήλωσε.\nΣχετικά άρθρα: ➤ Ελβετία: Ετοιμάζουν τα καταφύγια του Ψυχρού Πολέμου σε περίπτωση πυρηνικής επίθεσης ➤ Ζελένσκι: Στην Μπούκα ο Ουκρανός πρόεδρος – «Πολύ δύσκολο να διαπραγματευτείς όταν βλέπεις τι έχουν κάνει εδώ» ➤ Μπάιντεν: Κτήνος και εγκληματίας πολέμου ο Πούτιν


Απίστευτο περιστατικό σε αεροδρόμιο της Γερμανίας: Της ζήτησαν να αποδείξει ότι θηλάζει (pics) | Newsbomb\n31 Ιανουαρίου 2017 19:56\nΑπίστευτο περιστατικό σε αεροδρόμιο της Γερμανίας: Της ζήτησαν να αποδείξει ότι θηλάζει (pics)\nΤο περιστατικό το οποίο διήρκεσε σχεδόν 45 λεπτά ήταν «εξευτελιστικό και πολύ τραυματικό» για τη γυναίκα.\nΌπως είπε στο BBC η Γκαγιαθίρι Μπόουζ η εμπειρία ήταν «εξευτελιστική» και θα στραφεί επισήμως νομικά εναντίον της αστυνομίας.\nΗ ίδια περιγράφει ότι η αστυνομία στο αεροδρόμιο της Φραγκφούρτης την θεώρησε ύποπτη επειδή έφερε μαζί της θήλαστρο ενώ ταξίδευε χωρίς μωρό. Η γερμανική αστυνομία, πάντως, αρνήθηκε να σχολιάσει στο BBC την καταγγελία της, είπε όμως ότι τέτοιου είδους μέτρα λαμβάνονται «σαφώς» στο πλαίσιο διαδικασίας ρουτίνας.\nΗ γυναίκα, η οποία ταξίδευε μόνη της, είπε ότι την περασμένη Πέμπτη (26/01) ετοιμαζόταν να επιβιβαστεί σε πτήση για το Παρίσι όταν την σταμάτησαν κατά τον έλεγχο από το μηχάνημα ανίχνευσης στο γερμανικό αεροδρόμιο.\n«Ο τόνος της φωνής τους είχε μια δυσπιστία. "Θηλάζετε;". Τότε που είναι το μωρό σας; Το μωρό σας είναι στη Σιγκαπούρη;». Οι αστυνομικοί δεν φάνηκε να την πιστεύουν, όπως λέει η ίδια, όταν επέμεινε ότι η συσκευή ήταν θήλαστρο. Κράτησαν το διαβατήριό της και στη συνέχεια την οδήγησαν σε ένα δωμάτιο, όπου μια γυναίκα αστυνομικός της έκανε και άλλες ερωτήσεις. Εκεί της ζήτησε να αποδείξει ότι θηλάζει, λέει η Μπόουζ.\n«Μου ζήτησε να ανοίξω την μπλούζα μου και να της δείξω το στήθος μου. Στη συνέχεια με ρώτησε πως και δεν έχω τοποθετήσει κάτι πάνω στο στήθος μου εφόσον θηλάζω. Και απάντησα ότι δεν υπάρχει κάτι που μπορείς να βάλεις μόνιμα πάνω του, συνήθως βάζουμε στη θηλή το θήλαστρο και αυτό δουλεύει από μόνο του».\nΜάνατζερ σε μεταφορική εταιρεία και μητέρα ενός 3χρονου παιδιού και ενός βρέφους επτά μηνών, η Μπόουζ λέει ότι δέχτηκε και πίεσε το στήθος της. «Βρισκόμουν σε σοκ, έκανα τις κινήσεις. Ήμουν εντελώς μόνη και δεν ήμουν σίγουρη τι θα μπορούσε να μου συμβεί αν αποφάσιζαν να μου δημιουργήσουν πρόβλημα».\nΑλλαγή φρουράς στη Γερμανία: Νέος υπουργός εξωτερικών ο Γκάμπριελ στη θέση του Στάινμαϊερ\nΤι φοβούνται Γαλλία και Γερμανία ενόψει εκλογών; Ο άγνωστος «πόλεμος» του διαδικτύου


Μουριές, Μανιάτικα - Αγία Σοφία , Ελληνική κουζίνα\nΟι Μουριές είναι ένα μεζεδοπωλείο στον Πειραιά λίγο πίσω από το λιμάνι στην Αγιά Σοφιά (Ρετσίνα). Πρόκειται για ένα γνήσιο ελληνικό ταβερνά(κι) με απλή, παραδοσιακή και γι' αυτό τόσο νόστιμη ελληνική κουζίνα. Το περιβάλλον είναι απλό και θυμίζει κλασική ταβέρνα! Δεν είναι τυχαίο πως, ότι ώρα και να περάσεις, στις Μουριές τα τραπέζια θα είναι πάντα γεμάτα από κόσμο. Το μενού διαθέτει από κρεατικά μέχρι θαλασσινά και φυσικά πιάτα της ώρα, σπεσιαλιτέ, ριζότα και μεζεδάκια όλα σε γεναίες μερίδες. Όλα σερβίρονται φρέσκα και τα ψάρια έρχονται στο εστιατόριο καθημερινά. Οι τιμές θα σας ευχαριστήσουν και οι γεύσεις θα αποζημιώσουν την επιλογή σας.\nΠαλαμιδίου & Μεθώνης 2 Πειραιάς


Νέα αγωνία για Σπανούλη! – ΤΑΜΕΙΑΡΧΗΣ\n13 Φεβρουαρίου, 2017 13 Φεβρουαρίου, 2017 Ταμειάρχης\nΟ Βασίλης Σπανούλης αποχώρησε κατά τη διάρκεια της τρίτης περιόδου στη Ρόδο με ενοχλήσεις στον δεξιό προσαγωγό, σκορπώντας ανησυχία στο στρατόπεδο του Ολυμπιακού.\nΟ Αρχηγός των πρωταθλητών ζήτησε αλλαγή από τον πάγκο στα τελευταία λεπτά του τρίτου δεκαλέπτου στον αγώνα με τον Κολόσσό και αποχώρησε για τα αποδυτήρια με ενοχλήσεις στον δεξιό προσαγωγό.\nΑρχικά ο γιατρός της ομάδας δεν πήγε μαζί του στα αποδυτήρια, ωστόσο σύμφωνα με τη Nova κλήθηκε από τον φυσιοθεραπευτή για να δει τι συμβαίνει με τον Σπανούλη, με την κατάστασή του να ανησυχεί άπαντες στο «ερυθρόλευκο» στρατόπεδο ενόψει των επόμενων υποχρεώσεων.\nΘυμίζουμε πως και πρόσφατα ο αρχηγός είχε ταλαιπωρηθεί από αντίστοιχο πρόβλημα, στον αριστερό προσαγωγό.\nPrevious post“Βόμβα” με πρώην άσο των δύο αιωνίων και φανατικό ΑΕΚτζή!


Ρινική Καταρροή: Αίτια και Αντιμετώπιση - Γ Παθολογική Κλινική Ερρiκος Ντυνάν Hospital Center\npost-title Ρινική Καταρροή: Αίτια και Αντιμετώπιση https://pathologia.eu/wp-content/uploads/rinikh-katarroh-aitia-kai-antimetwpish.jpg 2019-05-24 08:28:02 yes no Αναρτήθηκε από doctor\n24. Μάι 2019\nΡινική Καταρροή: Αίτια και Αντιμετώπιση\nΗ ρινική καταρροή αποτελεί ένα μηχανισμό του οργανισμού για την απομάκρυνση μικροβίων που μπορεί να προκαλούν ερεθισμό ή φλεγμονή. Η ρίνα παράγει καθαρή βλέννη η οποία μπορεί να πάρει κίτρινο ή πράσινο χρώμα μετά από μερικές ημέρες. Η καταρροή μπορεί να είναι αποδίδεται σε αλλεργίες, ιογενείς ή βακτηριακές λοιμώξεις, καθώς και περιβαλλοντικούς παράγοντες όπως η […]\nΑναρτήθηκε από doctor ← Προηγούμενη Επόμενη →\nΒρίσκεστε εδώ: Αρχική \_ Α. Δημητρακόπουλος \_ Ρινική Καταρροή: Αίτια και Αντιμετώπιση\nΗ ρινική καταρροή αποτελεί ένα μηχανισμό του οργανισμού για την απομάκρυνση μικροβίων που μπορεί να προκαλούν ερεθισμό ή φλεγμονή. Η ρίνα παράγει καθαρή βλέννη η οποία μπορεί να πάρει κίτρινο ή πράσινο χρώμα μετά από μερικές ημέρες.\nΗ καταρροή μπορεί να είναι αποδίδεται σε αλλεργίες, ιογενείς ή βακτηριακές λοιμώξεις, καθώς και περιβαλλοντικούς παράγοντες όπως η αλλαγή της θερμοκρασίας.\nΟι αλλεργίες είναι αποτέλεσμα αντίδρασης του ανοσοποιητικού συστήματος σε μία συγκεκριμένη ουσία ή αλλεργιογόνο. Ορισμένα κοινά αλλεργιογόνα περιλαμβάνουν τη γύρη, τις τρίχες των ζώων και τη σκόνη.\nΗ αντίδραση αυτή μπορεί να προκαλέσει αρκετά συμπτώματα, όπως ρινική καταρροή, φτέρνισμα, κνησμό στους οφθαλμούς και βήχα.\nΟι τυπικές προσεγγίσεις για την αντιμετώπιση των αλλεργιών περιλαμβάνουν:\nΤα αντισταμινικά δρουν αποκλείοντας τους υποδοχείς του οργανισμού που ευθύνονται για την εμφάνιση της φλεγμονής. Σύμφωνα με ένα άρθρο στο Advances in Dermatology and Allergology, ένας ασθενής μπορεί να λάβει μέχρι και 4 φορές πάνω από τη συνιστώμενη δόση αντισταμινικών δεύτερης γενιάς, εφόσον η παραπάνω δεν προσφέρει ανακούφιση από τα συμπτώματα.\nΤα αποσυμφορητικά δρουν περιορίζοντας το οίδημα που προκαλεί την καταρροή.\nΤα ρινικά στεροειδή περιορίζουν επίσης το οίδημα, αλλά επιτυγχάνουν το σκοπό αυτό μέσω ενός διαφορετικού μηχανισμού.\nΑρκετοί ιοί μπορεί να προκαλέσουν κοινό κρυολόγημα, ωστόσο αυτοί που ενοχοποιούνται συχνότερα είναι οι ρινοϊοί.\nΤο κοινό κρυολόγημα μπορεί να προκαλέσει ρινική καταρροή καθώς και άλλα συμπτώματα τα οποία περιλαμβάνουν:\nΤα συμπτώματα του κοινού κρυολογήματος κορυφώνονται συνήθως τη 2η-3η ημέρα και μπορούν να ξεπεράσουν σε διάρκεια τις 2 εβδομάδες. Στις περισσότερες περιπτώσεις το κρυολόγημα υποχωρεί με ξεκούραση και κατανάλωση υγρών χωρίς να χρειάζεται να χορηγηθεί περαιτέρω θεραπεία.\nΗ ιγμορίτιδα είναι η λοίμωξη των ιγμορείων. Εμφανίζεται συνήθως όταν δεν είναι δυνατό να απομακρυνθούν τα υγρά από τα ιγμόρεια, γεγονός που συμβάλλει στον πολλαπλασιασμό των μικροβίων.\nΤο αίτιο είναι συνήθως ένας ιός, ωστόσο σε αρκετές περιπτώσεις μπορεί να ενοχοποιείται μία βακτηριακή λοίμωξη. Οι περοσσότεροι ασθενείς που πάσχουν από κοινό κρυολόγημα, συνήθως θα έχουν κάποια λοίμωξη και στα ιγμόρεια.\nΕκτός από τη ρινική καταρροή, στην ιγμορίτιδα εμφανίζονται και άλλα σμπτώματα πολλά από τα οποία εμφανίζονται επίσης στο κοινό κρυολόγημα.\nΟ γιατρός θα εξετάσει αν η ιγμορίτιδα αποδίδεται σε ιούς ή βακτήρια. Αν είναι αποτέλεσμα κάποιας βακτηριακής λοίμωξης, θα χορηγήσει αντιβιοτικά για την αντιμετώπισή της.\nΑν η ιγμορίτιδα αποδίδεται σε ιογενή λοίμωξη, τα αντιβιοτικά δεν έχουν χρησιμότητα και αρκεί η ξεκούραση στο σπίτι για την αντιμετώπισή της.\nΜη Αλλεργική Ρινίτιδα\nΣύμφωνα με ένα άρθρο στο Allergy, Asthma & Immunology Research, η μη αλλεργική ρινίτιδα προκαλεί συμπτώματα ρινίτιδας χωρίς το αίτιο να είναι κάποια αλλεργία. Τα συμπτώματα αυτά περιλαμβάνουν ρινική καταρροή και φτέρνισμα.\nΟι προκλητικοί παράγοντες της μη αλλεργικής ρινίτιδας περιλαμβάνουν τις αλλαγές στον καιρό, την έκθεση σε καυστικές οσμές ή τον καπνό του τσιγάρου, καθώς και τις αλλαγές της ατμοσφαιρικής πίεσης.\nΓια παράδειγμα, μία προηγούμενη έρευνα στο American Journal of Rhinology παρατήρησε ότι οι ασθενείς που εκτίθενται σε ψυχρό αέρα, όπως για παράδειγμα στο σκι, μπορεί να παρουσιάσουν ρινίτιδα. Τα συμπτώματα της νόσου υποχωρούν συνήθως όταν ο ασθενής μεταβεί σε ένα περιβάλλον με θερμότερο αέρα.\nΗ ρινική καταρροή μπορεί να προληφθεί είτε με αντιμετώπιση της υποκειμένης αιτίας είτε με λήψη φαρμάκων για τον περιορισμό των συμπτωμάτων.\nΓια παράδειγμα, αν κάποιος παρουσιάζει ρινική καταρροή επειδή έχει αλλεργία στις γάτες, αρκεί να αποφεύγει τα ζώα αυτά ή να λάβει αντισταμινικά για να προλάβει την εμφάνιση καταρροής.\nΑν η καταρροή αποδίδεται σε κρυολόγημα, η ξεκούραση μέχρι το ανοσοποιητικό σύστημα να καταφέρει να αντιμετωπίσει τη λοίμωξη συνήθως αρκεί για να υποχωρήσουν τα συμπτώματα.\nΠως να Προστατεύσετε την Υγεία του Εντερικού Μικροβιώματος κατά τη Θεραπεία με Αντιβιοτικά\nΙβερμεκτίνη: Νέα Δεδομένα Δείχνουν ότι είναι Επικίνδυνη στην Αντιμετώπιση/Πρόληψη της COVID-19\nCOVID-19: Νέα Μελέτη Επιβεβαιώνει ότι Αποτελεί Εποχική Λοίμωξη\nΕξάψεις Εμμηνόπαυσης: Πώς Συνδέονται με το Ιστορικό Ημικρανίας;\nΣτατίνες: Μπορεί να Μειώσουν τον Κίνδυνο Θανάτου από COVID-19;\nΑ. Δημητρακόπουλος (2,405)\nΑ. Σούρδη (34)\nΆρθρα Συνεργατών (1)\nΕσωτερική Παθολογία (894)\nΠ. Τσαπόγας (34)\nΣημαντική Ιατρική Ενημέρωση (9)\nΤρίτη Ηλικία (68)


ΤΟ ΠΡΩΤΟ WORLD WIDE WACKEN ΕΙΝΑΙ ΓΕΓΟΝΟΣ! – MetalRadio.gr\nΤΟ ΠΡΩΤΟ WORLD WIDE WACKEN ΕΙΝΑΙ ΓΕΓΟΝΟΣ!\n09/07/2020 by\tHellena Mihailidou\tin News ⋅ News - Video\nΌπως όλοι ξέρουμε το Wacken Open Air 2020 με τους 75.000 επισκέπτες από περισσότερες από 80 χώρες δεν μπορεί να πραγματοποιηθεί… αυτό όμως δεν σημαίνει ότι θα σωπάσει!\nΦέτος οι Metalheads από όλο τον κόσμο μπορούν να απολαύσουν αυτό που ετοίμασαν οι διοργανωτές με τους συνεργάτες τους που κάνουν κάθε χρόνο τις live μεταδόσεις τους, την Telekom. Το μεγαλύτερο mixed reality metal show όλων των εποχών! Το πρώτο digital streaming festival Wacken World Wide στις ημερομηνίες που θα γινόταν το αυθεντικό γεγονός, δηλαδή 29 Ιουλίου με 1 Αυγούστου! Το event θα είναι διαθέσιμο δωρεάν online και μέσω app στο wacken-world-wide.com, MagentaMusik 360 και MagentaTV.\nΑποκλειστικά shows από W:O:A classics και all time favourites όπως Blind Guardian, Heaven Shall Burn, In Extremo, Kreator και Beyond The Black σε πρωτοποριακές, εντυπωσιακές virtual σκηνές, αλλά και πολλά υποσχόμενοι νεοεμφανιζόμενοι στα Wacken Metal Battle και Wacken Foundation. Η πλήρως ψηφιακή προσέγγιση που έχουν ακολουθήσει τους οδήγησε στη δημιουργία ενός μεικτού reality show concept σχεδιασμένο αποκλειστικά για ένα virtual stage που δεν έχουμε ξαναδεί.\nΣύντομα θα είναι διαθέσιμες περισσότερες πληροφορίες. Το μεγαλύτερο Wacken όλων των εποχών ξεκινά 29 Ιουλίου στο wacken-world-wide.com, MagentaMusik 360 και Magenta TV, καθώς και στο #DABEI!\nLive Streaming Metalradio.gr Wacken Open Air 2020 World Wide Wacken


Ημερήσιες προβλέψεις για όλα τα ζώδια για την Τετάρτη 31/5 | Gossip-tv.gr\nΗμερήσιες προβλέψεις για όλα τα ζώδια για την Τετάρτη 31/5\nΗ Δήμητρα στους Διδύμους μπορεί να ενισχύσει τις πιθανότητες για ένα ταξίδι αλλά και να σε βοηθήσει να προμηθευτείς ρούχα και αξεσουάρ που θα σε κάνουν να νιώσεις άνετα με τον εαυτό σου. Επιπλέον βοηθά να διαδώσεις τις ιδέες και το έργο σου. Παράλληλα, τα οικονομικά σου βελτιώνονται ή τουλάχιστον υπάρχουν ενθαρρυντικά μηνύματα.\nΟ Ερμής στο ζώδιο σου σε κάνει πιο κοινωνικό/η και σε βοηθά να πετύχεις πιο εύκολα τους στόχους σου, κυρίως όμως αυτούς που έχεις ήδη «δουλεμένους». Αντίθετα, αν «ξανοιχτείς» σε δραστηριότητες που δεν κατέχεις, βασιζόμενος/η αποκλειστικά και μόνον σε υποσχέσεις ή την αισιοδοξία σου, τότε τα αποτελέσματα μπορεί να είναι πενιχρά.\nΗ Δήμητρα στο ζώδιο σου αναδεικνύει τα επικοινωνιακά προσόντα σου και προσθέτει «πόντους» στην διαπραγματευτική ισχύ σου. Ίσως μάλιστα να συνάψεις μια συμφωνία που θα μεγαλώσει αισθητά το target group στο οποίο απευθύνεσαι. Επιπλέον, σε καλεί να «ξανοιχτείς» σε νέες δραστηριότητες. Παράλληλα, ο Ερμής στον Ταύρο δείχνει πρόθυμος να σου αποκαλύψει κάποιες πληροφορίες.\nΟ Ερμής στον Ταύρο σου προσφέρει τις ιδανικές συνθήκες για να φανείς πιο αποτελεσματικός στην δουλειά σου, αποκομίζοντας και σημαντικά οικονομικά οφέλη. Μπορείς ακόμη να αναζητήσεις την στήριξη ενός ισχυρού παράγοντα, αφού στην παρούσα φάση θα λάβεις την υποστήριξη που ζητάς. Παράλληλα, θα εμπλουτίσεις τον κύκλο των γνωριμιών σου.\nΗ Δήμητρα στους Διδύμους βοηθά την ανάδειξη σου και συμβάλλει θετικά στην επαγγελματική πρόοδο σου. Επιπλέον, φαίνεται πως μια συνεργασία ή συμφωνία θα σου αναπτερώσει το ηθικό. Παράλληλα, ο Ερμής στον Ταύρο σε καλεί να πολλαπλασιάσεις τις επαφές σου με τον «έξω κόσμο», αφού μπορεί να έχεις άμεσα και εντυπωσιακά αποτελέσματα.\nΔιευρύνεται ο κύκλος των γνωριμιών σου, ίσως μάλιστα να έρθεις σε επαφή με ένα πρόσωπο που βρίσκεται μακριά σου, προκειμένου να στήσετε από κοινού ένα ενδιαφέρον project. Παράλληλα, ο Ερμής στον Ταύρο σε κάνει να βλέπεις πιο αισιόδοξα το οικονομικό σου μέλλον, αφού πέρα από τα… λόγια, μπορεί όντως να συμβάλλει σε μια άμεση αύξηση των εσόδων σου.\nΕυνοούνται οι συνεργασίες σου κι αν δυσκολεύεσαι να κάνεις κάτι μόνος/η σου, οι συνθήκες είναι ιδανικές για να εναποθέσεις τις ελπίδες σου σε άλλους/ες, που όχι μόνον θα σε βγάλουν από το όποιο αδιέξοδο αλλά θα σου προσφέρουν και επιπλέον προοπτικές. Ακόμη μπορείς να διαδώσεις είτε τις ιδέες, είτε το έργο σου.\nΔημιουργούνται όλες οι προϋποθέσεις για μια γόνιμη συνεργασία, ικανή να σου προσφέρει λύσεις στα προβλήματά σου. Επιπλέον, μπορείς να ωφεληθείς από κάθε είδους διαπραγμάτευση. Παράλληλα, με τον Ερμή στον Ταύρο οι συνθήκες είναι κατάλληλες για να «στήσεις» μια δουλειά και να βρεις πρόσωπα με τα οποία θα μπορούσες να έχεις μια γόνιμη συνεργασία.\nΗ Δήμητρα στους Διδύμους ευνοεί τις εργασιακές σου σχέσεις, αν μάλιστα επικαλεστείς το αίσθημα δικαίου των άλλων, μπορεί να κερδίσεις πολλά περισσότερα από όσα υπολόγιζες αρχικά. Επιπλέον είναι πιθανό να υπογράψεις μια σύμβαση έργου. Παράλληλα, ο Ερμής στον Ταύρο μπορεί να σε αναζωογονήσει μέσα από παιχνίδια και δημιουργικές δράσεις..\nΟ Ερμής στον Ταύρο ευνοεί τα σχέδια σου, είτε σκοπεύεις να αντλήσεις πληροφορίες και υλικό, είτε απλά να διασκεδάσεις, αφήνοντας κατά μέρος έγνοιες και σκοτούρες. Επιπλέον, είναι πιθανό να υπάρξει μια γενική πρόοδος σε υποθέσεις που σχετίζονται με το σπίτι και την οικογένεια σου, ενώ η ημέρα προσφέρεται και για μια αναδιάταξη του χώρου σου.\nΗ Δήμητρα στους Διδύμους σε φέρνει πιο κοντά με τους οικείους σου, ίσως μάλιστα να διευθετηθούν ζητήματα που στο αμέσως προηγούμενο διάστημα αποδείχτηκαν «ακανθώδη». Επιπλέον είναι πιθανό να αλλάξεις «έδρα». Παράλληλα, ο Ερμής στον Ταύρο μπορεί να σε βοηθήσει να λύσεις ένα σημαντικό πρόβλημα σου ύστερα από την μεσολάβηση ενός συγγενή ή ενός γνωστού.


Είδαν ποδόσφαιρο 700 μέτρα κάτω από τη γη! » loutrakiblog\nΕίδαν ποδόσφαιρο 700 μέτρα κάτω από τη γη!\nΟλόκληρη επιχείρηση για χάρη…του ποδοσφαίρου στήθηκε στη Χίλη! Σκοπός ήταν οι 33 εγκλωβισμένοι Χιλιανοί μεταλλωρύχοι να δουν τον φιλικό αγώνα της εθνικής Χιλής με την Ουκρανία.\nΟι… «από πάνω» κατέβασαν 700 μέτρα κάτω από τη γη έναν μικροσκοπικό προτζέκτορα και οι εργάτες μπόρεσαν να δουν τον αγώνα κατά τη διάρκεια του οποίου το διασκέδασαν, τραγουδούσαν και χειροκροτούσαν σε κάθε προσπάθεια της εθνικής τους. Σχολιαστής της αναμέτρησης μάλιστα για του εγκλωβισμένους ήταν ο παλαίμαχος Χιλιανός ποδοσφαιριστής Φράνκλιν Λόμπος που το 1984 έπαιζε στην Εθνική και τώρα βρίσκεται κι αυτός εγκλωβισμένος κάτω από τη γη.\nΟι εγκλωβισμένοι παρά τις αντίξοες συνθήκες που πρέπει να αντέξουν δε χάνουν το κουράγιο τους:\n«Για τους παίκτες εκεί πάνω παλεύουμε εμείς εδώ κάτω. Αντέχουμε σε αυτή την τρύπα που βρίσκεται 700 μέτρα κάτω από την γη. Σας ευχαριστούμε όλους για την συμπαράσταση σας. Ελπίζω σύντομα να είμαστε μαζί σας» ανέφερε ο Λόμπος.\nΒέβαια δεν είναι γνωστό αν τελικά ο αγώνας βοήθησε τους 33 εργάτες καθώς η Χιλή τελικά έχασε 2-1. Οι ποδοσφαιριστές πάντως φορούσαν μπλουζάκια με μηνύματα υποστήριξης στους εγκλωβισμένους.\nΤην ίδια στιγμή υπάρχουν αισιόδοξες ειδήσεις που λένε ότι οι 33 Χιλιανοί μπορεί να βγουν σε ένα μήνα. Ωστόσο κάποιοι κρατούν ακόμα «πισινή» και μιλάνε για τα Χριστούγεννα.\nlbarticles2010-09-09T01:40:29+03:0009 Σεπ 2010 | 01:40|Categories: Χωρίς κατηγορία|Tags: notag|0 Σχόλια


Διατλαντική Εταιρική Σχέση Εμπορίου και Επενδύσεων (TTIP) και υγεία\nΔημοσιεύθηκε : Τρίτη, 17 Μαϊος 2016 16:37\nΟ τομέας της υγείας είναι ένα βασικό θέμα, της Διατλαντικής Εταιρικής Σχέσης Εμπορίου και Επενδύσεων (TTIP), μιας συμφωνίας υπό διαπραγμάτευση, ανάμεσα στην Ευρωπαϊκή Ένωση και τις Η.Π.Α. Γιατί, όμως, ενδιαφέρει και τους καταναλωτές; Γιατί μια καλά σχεδιασμένη Διατλαντική Συμφωνία θα μπορούσε να βελτιώσει την ασφάλεια των φαρμάκων και των ιατρικών συσκευών. Αντίθετα, μια κακώς σχεδιασμένη Διατλαντική Συμφωνία μπορεί να οδηγήσει, σε αύξηση των τιμών των φαρμάκων, εξαιτίας επιβραδύνσεως της πρόσβασης, στα γενόσημα φάρμακα και λιγότερης διαφάνειας, στα δεδομένα ασφάλειας των φαρμάκων. Η BEUC ( Ευρωπαϊκή Ομοσπονδία Ενώσεων Καταναλωτών) και το ΚΕ.Π.ΚΑ.(Κέντρο Προστασίας Καταναλωτών) πιστεύουμε ότι οι υπηρεσίες υγείας, όπως επισκέψεις στους γιατρούς, επείγοντα περιστατικά, νοσοκομειακή περίθαλψη πρέπει να εξαιρεθούν, από την TTIP. Σε όλη την Ευρωπαϊκή Ένωση, εκφράζονται επιφυλάξεις ότι η TTIP θα επηρεάσει τα συστήματα υγείας. Για παράδειγμα, οι κανόνες για τις προμήθειες μπορεί να αναγκάσουν τα εθνικά συστήματα παροχής υπηρεσιών υγείας να αναθέτουν υπηρεσίες, σε εξωτερικούς συνεργάτες, τις οποίες θα μπορούσαν να παράσχουν τα ίδια.\nΌσον αφορά τα φάρμακα και τις ιατρικές συσκευές, ο βασικός σκοπός της συνεργασίας, ανάμεσα στους ρυθμιστές, πρέπει να είναι η ενδυνάμωση της ασφάλειας των καταναλωτών. Αλλά, καθώς η Ε.Ε. και οι Η.Π.Α., ήδη, συνεργάζονται, είτε διεθνώς, είτε διμερώς, για τα θέματα αυτά, μια πολική συμφωνία, που θα προσπαθεί να προωθήσει το εμπόριο, δεν αποτελεί κάτι σημαντικό, σύμφωνα με την άποψη των καταναλωτών, για να προωθήσει την καλύτερη συνεργασία των δύο μερών. Αναφορές, σε τιμολογήσεις, ή αποζημιώσεις, πρέπει να αποκλειστούν, από τη συμφωνία.\nΠοια είναι τα πιθανά οφέλη για τους καταναλωτές\nΗ Ε.Ε. και οι Η.Π.Α. θα πρέπει να συνεργαστούν, πιο στενά, στα παρακάτω.\nΑμοιβαία αναγνώριση των ελέγχων: Η Ε.Ε. και οι Η.Π.Α. διενεργούν επιθεωρήσεις, στις εγκαταστάσεις εταιρειών, τόσο στο έδαφός τους, όσο και σε τρίτες χώρες, για να διαπιστώσουν την ποιότητα των προϊόντων και να διασφαλίσουν τη συμμόρφωσή τους, με τις «Πρακτικές Καλής Κατασκευής». Μια στενότερη συνεργασία θα μπορούσε να αποτρέψει διπλές επιθεωρήσεις, επιτυγχάνοντας, έτσι, μια καλύτερη διαχείριση τόσο του λιγοστού ανθρώπινου δυναμικού, όσο και των οικονομικών πόρων. Αυτή η αμοιβαία αναγνώριση δε χρειάζεται την TTIP, γιατί, ήδη, η Ευρωπαϊκή Αρχή Φαρμάκων (ΕΜΑ) έχει συνάψει Συμφωνίες Αμοιβαίας Αναγνώρισης, με αρκετές χώρες, π.χ. Ελβετία. Αν και δεν υπέγραψε, ακόμα με τις Η.Π.Α., τέτοια συμφωνία, μπορεί να το κάνει άμεσα και χωρίς την TTIP.\nΕναρμονισμένες απαιτήσεις, για έγκριση φαρμάκων: Οι κλινικές δοκιμές θα αναγνωρίζονται και στις δύο πλευρές του Ατλαντικού, με αποτέλεσμα να απαιτείται μικρότερος αριθμός ασθενών, για τις πειραματικές δοκιμές των φαρμάκων. Αυτό είναι εξαιρετικά σημαντικό, για τα παιδικά φάρμακα. Επίσης, θα μπορούσε να βοηθήσει, στην πιο γρήγορη κυκλοφορία στην αγορά, των φαρμάκων.\nΑνταλλαγή πληροφοριών, για την ασφάλεια, αποτελεσματικότητα και ποιότητα των φαρμάκων: Η Ευρωπαϊκή νομοθεσία, για τη διαφάνεια των δεδομένων των κλινικών δοκιμών, απαιτεί τη δημοσιοποίηση των αποτελεσμάτων των κλινικών δοκιμών. Αυτή η απαίτηση περιορίζεται, στις Η.Π.Α., γιατί θεωρείται «εμπορικό εμπιστευτικό υλικό». Υποστηρίζουμε, λοιπόν, ένα χαλαρό ορισμό του όρου «εμπορικό μυστικό» ή «εμπορικό εμπιστευτικό υλικό», στην TTIP. Η πρόσβαση, στις πληροφορίες, για τις κλινικές δοκιμές είναι σημαντική τόσο, για τις αποφάσεις, που αφορούν τις θεραπείες, όσο και για την πρόοδο της ιατρικής.\nΣύγκλιση των συστημάτων έγκρισης των γενόσημων και των βιοϊσοδυνάμων: Τα γενόσημα είναι φθηνότερα φάρμακα, χωρίς όνομα μεγάλης φίρμας, των οποίων οι «πατέντες» έχουν λήξει. Τα βιοϊσοδύναμα είναι όμοια, με άλλα βιολογικά φάρμακα, που έχουν, ήδη, εγκριθεί, για χρήση. Εάν τα συστήματα έγκρισης μπορούσαν να συγκλίνουν, χωρίς να υποβαθμίζουν την ασφάλεια των καταναλωτών, οι καταναλωτές θα αποκτούσαν γρηγορότερη πρόσβαση, στις δύο αυτές κατηγορίες φαρμάκων.\nΣυνεργασία για την ασφάλεια των ιατρικών συσκευών: Αυτή περιλαμβάνει τη διασφάλιση ότι οι κατασκευαστές εφαρμόζουν τις απαιτήσεις(πρότυπα) παραγωγής και τη διασφάλιση της λειτουργίας ενός συστήματος, που θα επιτρέπει το διασυνοριακό εντοπισμό των ιατρικών εμφυτευμάτων. Οι Ευρωπαίοι καταναλωτές θα μπορούσαν να ωφεληθούν, από ένα εναρμονισμένο σύστημα έγκρισης των ιατρικών συσκευών. Στις Η.Π.Α., ένα σύστημα έγκρισης, πριν την κυκλοφορία, στην αγορά, επιτρέπει προϊόντα, όπως βηματοδότες, ή εμφυτεύματα στήθους, να ερευνώνται, καλύτερα. Αυτό σημαίνει ότι οι καταναλωτές λαμβάνουν ασφαλέστερες συσκευές. Αυτό το σύστημα δεν υφίσταται στην Ευρωπαϊκή Ένωση. Οι Ευρωπαίοι καταναλωτές πρέπει να έχουν το ίδιο επίπεδο προστασίας, με τους καταναλωτές, στις Η.Π.Α. Αυτό, όμως, το θέμα δεν περιλαμβάνεται, στις διαπραγματεύσεις της TTIP.\nΤι πρέπει να εξαιρεθεί από την TTIP\nΟρισμένα θέματα, που έχουν ενταχθεί, στις διαπραγματεύσεις, μπορεί να έχουν αρνητικές επιδράσεις, στην φροντίδα υγείας, στην Ευρώπη.\nΗ BEUC και το ΚΕ.Π.ΚΑ- Κέντρο Προστασίας Καταναλωτή ζητάμε:\nΌχι υπηρεσίες υγείας στην TTIP: Η οργάνωση και παροχή υπηρεσιών υγείας είναι, νομικά, αποκλειστική ευθύνη των κρατών-μελών και πρέπει να παραμείνει, έτσι. Οι διαπραγματευτές της Ευρωπαϊκής Ένωσης δήλωσαν, προφορικά, ότι οι υπηρεσίες υγείας θα εξαιρεθούν από την TTIP.\nΌχι προβλέψεις, για την τιμολόγηση και την αποζημίωση των φαρμάκων και των ιατρικών συσκευών, στην TTIP: Οι κυβερνήσεις της Ευρωπαϊκής Ένωσης πρέπει να διατηρήσουν την πλήρη αυτονομία τους, όταν αποφασίσουν «πόσο πρέπει να πληρώσουν οι ασθενείς, ή πως θα αποζημιωθούν». Η Ευρωπαϊκή Ένωση υποστηρίζει αυτή την εξαίρεση και εμείς επικροτούμε τη στάση της και ελπίζουμε ότι θα τη συνεχίσει.\nΌχι στην παράταση των δικαιωμάτων διανοητικής ιδιοκτησίας και στις αποκλειστικότητες, που, ήδη, εφαρμόζονται, στην Ευρωπαϊκή Ένωση: Για κάποια ιατρικά προϊόντα, οι πατέντες προστατεύονται, για 20 χρόνια, στην Ευρωπαϊκή Ένωση. Επίσης, υφίστανται και άλλες αποκλειστικότητες, στην Ευρωπαϊκή Ένωση. Πιο μακροχρόνιες πατέντες καθυστερούν την εισαγωγή των φθηνότερων γενόσημων, κρατούν τις τιμές των φαρμάκων ψηλά, επιβαρύνοντας, έτσι, τα συστήματα υγείας και, τελικά, τους καταναλωτές. Δεν πρέπει, λοιπόν, αυτά τα δύο θέματα να συζητηθούν, στην TTIP.\nΌχι σε αλλαγές της Ευρωπαϊκής νομοθεσίας, για την πρόσβαση, στα δεδομένα των κλινικών μελετών: Καλωσορίζουμε τη δέσμευση της Ευρωπαϊκής Ένωσης να μη διαπραγματευτεί κανόνες, που θα επηρεάσουν την Ευρωπαϊκή νομοθεσία, όσον αφορά την καλύτερη πρόσβαση στα δεδομένα των κλινικών δοκιμών, που θα ισχύει στην Ε.Ε.Ο, καταναλωτές, στην Ευρώπη, αναμένουν να διαφυλαχθούν τα υψηλά πρότυπα, για τη δημοσιοποίηση των αποτελεσμάτων των κλινικών δοκιμών.\nΌχι στην προώθηση φαρμάκων, όπως γίνεται στις Η.Π.Α.: Στην Ευρωπαϊκή Ένωση μόνο τα μη συνταγογραφούμενα φάρμακα επιτρέπεται να διαφημίζονται. Στις Η.Π.Α., η διαφήμιση επιτρέπεται και για τα μη συνταγογραφούμενα, αλλά και για τα συνταγογραφούμενα. Ως αποτέλεσμα, τα συνταγογραφούμενα φάρμακα καταναλώνονται περισσότερο, επιβαρύνοντας τους προϋπολογισμούς υγείας (δημόσιους και ιδιωτικούς). Η TTIP δεν πρέπει να οδηγήσει, σε αλλαγές της Ευρωπαϊκής νομοθεσίας, που καθορίζει τη διαφήμιση των φαρμάκων, ή το ρόλο της φαρμακοβιομηχανίας, στην πληροφόρηση των ασθενών.


Αρχική/Έξυπνο Σπίτι/Ασφάλεια - Επιτήρηση/Gigaset elements Σύστημα Συναγερμού L\nΚΩΔΙΚΟΣ (SKU): GIGASET-H2532\nΤο Gigaset elements σύστημα συναγερμού L: ένα πρόσθετο πλεονέκτημα για την ασφάλεια με την ασύρματη εσωτερική κάμερα.\nΜπορείτε να δείτε τι συμβαίνει στο σπίτι σας μέσω της μετάδοσης βίντεο σε πραγματικό χρόνο. Η εσωτερική βιντεοκάμερα σας κρατά συνεχώς ενήμερους για δραστηριότητες. Μπορεί επίσης να χρησιμοποιηθεί στο σκοτάδι χάρη στη λειτουργία νυχτερινής όρασης. Αν εντοπιστεί κίνηση, θα ενεργοποιηθεί συναγερμός και τα επόμενα 30 δευτερόλεπτα θα εγγραφούν αυτόματα. Αποθηκεύει τα 30 δευτερόλεπτα και σας επιτρέπει να δείτε τι ακριβώς ενεργοποίησε το συναγερμό. Μια χειροκίνητη εγγραφή των 30 δευτερολέπτων είναι επίσης δυνατή μέσω της εφαρμογής Gigaset elements. Η κάμερα αποθηκεύει αυτόματα τα βίντεο στο Cloud. Με αυτόν τον τρόπο μπορείτε να διαφυλάξετε σημαντικά στοιχεία σε περίπτωση που ένας διαρρήκτης προσπαθήσει να καταστρέψει ή να κλέψει την κάμερα.\nΥπάρχει κάποιος στο σπίτι;\nΗ ασύρματη εσωτερική κάμερα παρακολουθεί με αξιοπιστία το χώρο, ακόμα και στο σκοτάδι. Μόλις συμβεί κάτι ασυνήθιστο, θα λάβετε μια ειδοποίηση στο smartphone σας. Μπορείτε να εγκαταστήσετε την κάμερα ασύρματα σε οποιοδήποτε δωμάτιο. Το μόνο που χρειάζεστε είναι ένα ασύρματο router και μια σύνδεση DSL στο διαδίκτυο.\nΤο Gigaset elements Σύστημα Συναγερμού L περιλαμβάνει:\n1 Wi-Fi εσωτερική κάμερα elements camera


Βολιβία: Το MAS προηγείται - Δρόμος της Αριστεράς\nΑρχική διεθνή Βολιβία: Το MAS προηγείται\nΜετά από πολλαπλές αναβολές, εκλογές στις 18 Οκτωβρίου\nΠέντε εβδομάδες χωρίζουν τους Βολιβιανούς από τις εκλογές της 18ης Οκτωβρίου. Ημερομηνία που μετά τις δύο προηγούμενες αναβολές (3 Μαΐου και 6 Σεπτεμβρίου) θεωρείται ως «οριστική, αμετάθετη και αμετάκλητη». Την περασμένη Δευτέρα ξεκίνησε και η προεκλογική εκστρατεία των κομμάτων που μέχρι τότε απαγορευόταν, υποτίθεται στα πλαίσια της καραντίνας για τον κορωνοϊό. Με την έναρξη της προεκλογικής περιόδου, μια νέα δημοσκόπηση δείχνει τον Λούις Άρσε Κατακόρα, τον υποψήφιο του MAS, να προηγείται και πάλι σημαντικά των αντιπάλων του*. Όπως εξηγείται στο διπλανό σημείωμα, η ανάλυση των ευρημάτων της έρευνας οδηγεί στο συμπέρασμα πως το προβάδισμα αυτό πιθανά φέρνει το MAS μια ανάσα από τον στρατηγικό του στόχο, που είναι να κερδίσει τις εκλογές από τον πρώτο κιόλας γύρο.\nΤο ενδεχόμενο αυτό πανικοβάλλει το αντι-Μοράλες στρατόπεδο. Είναι χαρακτηριστικό πώς τα ΜΜΕ που εκφράζουν την ολιγαρχία επιπλήττουν τα κόμματα που δεν έχουν καταφέρει να συνενωθούν σε ένα ενιαίο αντι-Μοράλες εκλογικό συνασπισμό, καταγγέλλοντάς τα για «εγωισμό, μικρόνοια, ανευθυνότητα και πολλή βλακεία»**. Φαίνεται όμως ότι η σύμπηξη ενός τέτοιου συνασπισμού εμποδίζεται όχι μόνο από προσωπικές φιλοδοξίες, αλλά και επειδή και η αντι-Μοράλες κοινή γνώμη δεν θα μπορούσε να συνυπάρξει στο σύνολό της κάτω από μια ενιαία στέγη. Από την άποψη αυτή είναι χαρακτηριστική η στάση του κύριου αντιπάλου του Λούις Άρσε, του κεντροδεξιού Κάρλος Μέσα, ο οποίος τους τελευταίους μήνες έφτασε να συμπορεύεται σε κρίσιμα πολιτικά ζητήματα (π.χ. στην απαίτηση για άμεσες εκλογές) με το MAS.\nΤο δίδυμο του MAS: αριστερά ο υποψήφιος πρόεδρος Λούις Άρσε Κατακόρα, υπουργός Οικονομικών του Μοράλες, και δεξιά ο ιθαγενής υποψήφιος αντιπρόεδρος Νταβίντ Τσοκεχουάνκα, υπουργός Εξωτερικών του Μοράλες.\nΔύο πόλοι, οι εξής… τέσσερις\nΜε λίγα λόγια, οι πολιτικοί πόλοι αυτή τη στιγμή στη Βολιβία δεν είναι δύο, αλλά τουλάχιστον τρεις ή τέσσερις. Είναι από τη μια μεριά το MAS, που παραμένει η κύρια πολιτική δύναμη της χώρας, εκπροσωπώντας σταθερά το ένα τρίτο περίπου του πληθυσμού, και διεκδικώντας την πλειοψηφία μέσα από το κέρδισμα αρκετών αναποφάσιστων. Από την άλλη είναι η αντι-Μοράλες παράταξη, διασπασμένη όμως σε τουλάχιστον τρία κομμάτια που αδυνατούν να συνυπάρξουν: 1) Η ντε φάκτο κυβέρνηση της Ζανίν Άνιεζ και τα στελέχη της, που εκπροσωπούν το πιο άγριο και ρατσιστικό κομμάτι της ντόπιας λευκής ολιγαρχίας. 2) Ο κεντροδεξιός Κάρλος Μέσα, που προσπαθεί να εκπροσωπήσει μεγάλο μέρος της δυσαρεστημένης από τον Μοράλες μεσαίας τάξης – η οποία όμως δεν δέχεται τη ρατσιστική και βίαια αντιδημοκρατική ιδεολογία της Άνιεζ. 3) Οι λοιπές ακροδεξιές ή φασιστοειδείς παραλλαγές του πολιτικού φάσματος (Καμάτσο κ.ά.).\nΕπομένως η αδυναμία συγκρότησης ενός συνασπισμού είναι καταρχήν αποτέλεσμα των βαθύτερων κοινωνικών και ιδεολογικών διαχωρισμών που διαπερνούν τη βολιβιανή κοινωνία. Από την άλλη, όμως, οφείλεται και στο σχετικά σύντομο αλλά εύγλωττο δείγμα διακυβέρνησης της Ζανίν Άνιεζ, στην οποία χρεώνεται κατά γενική ομολογία η μεγάλη διασπορά του κορωνοϊού και οι οικονομικές συνέπειές της, ενώ κυβερνητικά στελέχη και συγγενικά πρόσωπά της πνίγονται από αλλεπάλληλα σκάνδαλα. Τέλος, σε αυτά θα πρέπει να προστεθεί η επιτυχής, όπως φαίνεται, μετριοπαθής στρατηγική του Έβο Μοράλες, με την οποία προσπαθεί να ξανακερδίσει τα ιθαγενικά μεσοστρώματα που τον εγκατέλειψαν τα τελευταία χρόνια.\nΑυτή τη στιγμή στη Βολιβία αντιπαρατίθενται από τη μια μεριά το MAS, που παραμένει η κύρια πολιτική δύναμη της χώρας, και από την άλλη η αντι-Μοράλες παράταξη, διασπασμένη όμως σε τουλάχιστον τρία κομμάτια\nΠοντάρουν στη βία και τη συκοφαντία\nΠάντως το αντι-Μοράλες στρατόπεδο, με υποχρεωτικό για την ώρα μαέστρο τη ντε φάκτο κυβέρνηση, κάνει ό,τι μπορεί. Τα περισσότερα χτυπήματα στρέφονται προσωπικά εναντίον του Έβο Μοράλες, που το τελευταίο διάστημα καταγγέλθηκε εκτός των άλλων (τρομοκράτης, στασιαστής κ.λπ.) και σαν… παιδεραστής! Επιπλέον τη Δευτέρα 7/9 βγήκε και η οριστική δικαστική απόφαση, σύμφωνα με την οποία του απαγορεύεται να είναι υποψήφιος για τη Γερουσία. Ο Μοράλες και το MAS κατήγγειλαν την απόφαση ως παράνομη, αλλά αποφάσισαν να μην αντιδράσουν, μη θέλοντας να δώσουν στην κυβέρνηση και τους λοιπούς αντιπάλους τους την ευκαιρία που ζητούν για να σαμποτάρουν τις εκλογές.\nΜια ακόμα ελπίδα του αντι-Μοράλες στρατοπέδου έχει να κάνει με τις διώξεις και τη συκοφαντία που έχει εξαπολυθεί εδώ και ένα μήνα εναντίον των κινητοποιήσεων του Αυγούστου, που ήρθαν σαν αντίδραση στην απόφαση της κυβέρνησης να αναβάλει εκ νέου τις εκλογές που εν τω μεταξύ είχαν οριστεί για τις 6 Σεπτεμβρίου. Ήταν ένα πολύ ισχυρό κοινωνικό κίνημα, στο οποίο συμμετείχαν η εργατική συνομοσπονδία COB, το αγροτο-ιθαγενικό «Σύμφωνο Ενότητας» και πολλές άλλες οργανώσεις, κλείνοντας τους κεντρικούς κόμβους του εθνικού οδικού δικτύου. Τα πράγματα φαινόντουσαν να οδηγούνται σε επανάληψη του πραξικοπηματικού σκηνικού του περασμένου Νοεμβρίου: η κυβέρνηση θα προχωρούσε σε βίαια καταστολή, χρησιμοποιώντας τον στρατό, την αστυνομία και ένοπλες παρακρατικές οργανώσεις.\nΜπροστά σ’ αυτό το ενδεχόμενο ο Έβο Μοράλες, με τη συμπόρευση ακόμη και του Κάρλος Μέσα και του Ανώτατου Εκλογικού Δικαστηρίου, πέτυχε μια συμβιβαστική λύση: δέχθηκε την εκ νέου αναβολή των εκλογών της 6ης Σεπτεμβρίου για μια νέα ημερομηνία που θα ήταν συγκεκριμένη και όχι πολύ μακρινή. Έτσι ορίστηκαν οι εκλογές στις 18 Οκτωβρίου. Με αρκετή δυσκολία και με πολλές εσωτερικές διαφωνίες οι κοινωνικές οργανώσεις αποδέχθηκαν τελικά αυτή τη συμβιβαστική λύση και αποχώρησαν από τα μπλόκα, προειδοποιώντας όμως ότι θα επανέλθουν αν χρειαστεί. Παρ’ όλα αυτά η κυβέρνηση έχει εξαπολύσει ένα ακόμα πογκρόμ δικαστικών διώξεων εναντίον όσων συμμετείχαν στις κινητοποιήσεις και ιδιαίτερα κατά των στελεχών του MAS…\nΤι φοβάται η ολιγαρχία\nΤην Κυριακή 6/9 δημοσιεύθηκε έρευνα της εταιρείας Ciesmori που διεξήχθη για λογαριασμό των ιδιωτικών τηλεοπτικών καναλιών Unitel και Bolivisión. Στον πίνακα φαίνονται οι τέσσερις σημαντικότεροι υποψήφιοι, συν οι λοιποί 4 και, στην τελευταία στήλη, οι (πολλοί) αναποφάσιστοι και όσοι δεν σκοπεύουν να ψηφίσουν κάποιον από τους 8 υποψηφίους. Βάσει της εκτίμησης μετά την αναγωγή των θεωρούμενων έγκυρων ψήφων επί του συνόλου, ο Λούις Άρσε εμφανίζεται να παίρνει 37,3% και ο Κάρλος Μέσα 24,2%. Το πρόβλημα του αντι-Μοράλες στρατοπέδου είναι ότι, σύμφωνα με το βολιβιανό εκλογικό σύστημα, ένας υποψήφιος κερδίζει από τον πρώτο γύρο αν λάβει περισσότερο από το 40% των έγκυρων ψήφων και έχει διαφορά πάνω από 10% από τον δεύτερο. Άρα με δεδομένη τη μεγάλη διαφορά του από τον Κάρλος Μέσα, φαίνεται πως ο Λούις Άρσε χρειάζεται μόνο 2,7% για να πετύχει το στόχο του MAS – υπό την προϋπόθεση, βέβαια, ότι οι εκλογές θα είναι στοιχειωδώς ελεύθερες και δίκαιες… Σε μια τέτοια περίπτωση, η νίκη του MAS από την πρώτη Κυριακή φαίνεται πολύ ρεαλιστικό ενδεχόμενο, ιδίως αν ληφθεί υπόψη πως αυτές οι έρευνες διεξάγονται σε καθεστώς αστυνομοκρατίας και πολλοί είναι απρόθυμοι να απαντήσουν.\n* «Κάλπες με κάγκελα» (φύλλο 486).\n** Editorial της 8/9/2020 της εφημερίδας El Deber που εκδίδεται στη Σάντα Κρουζ, προπύργιο της βολιβιάνικης ολιγαρχίας.


Paparise This: Δεκεμβρίου 2006\n- Τι θα πάρετε;\nΟ Λευτέρης είχε προετοιμάσει την απάντησή του:\n- Φραπέ μέτριο με γάλα.\nΗ γυναίκα που τον αγαπούσε και καθόταν δίπλα του ανησύχησε. Έστρεψε το κεφάλι της και τον ρώτησε:\nΟ Λευτέρης γνωρίζοντάς την κατάστασή του, ιδίως αυτές τις μέρες, την αγνόησε μέσα του, αλλά έστω και για την τιμή των όπλων έπραξε αυτό που θεωρούσε ως σωστό. Την κοίταξε επίμονα κατά πρόσωπο για να της θυμίσει ποιος είναι το αφεντικό, ή τέλος πάντων, ποιος υποτίθεται ότι είναι το αφεντικό, μια και οι εξωτερικές εντυπώσεις τον ενδιέφεραν ίσως περισσότερο. Τα μάτια του παρόλα αυτά δεν άγγιζαν τα δικά της, δεν μπορούσαν στ’ αλήθεια τα δύο αυτά όντα να επικοινωνήσουν άμεσα διαμέσου του βλέμματος, χρειάζονταν πάντα ένα δεύτερο χρόνο για να φτάσουν στη μέση της γέφυρας και το ποταμάκι με τους δροσερούς ήχους των μικρών κυμάτων του να ρεύσει από κάτω τους δημιουργώντας το κλίμα της αρμονίας ανάμεσά τους. Έτσι και τώρα.\nΟ Λευτέρης συνέχιζε να την κοιτά επίμονα, ώσπου αυτή να έβλεπε το βέλος που αναβόσβηνε εντατικά μες στο κεφάλι του, το βέλος που της έδειχνε τη συμπεριφορά που αυτή έπρεπε να ακολουθήσει. Και η συμπεριφορά ήταν απλή: «Ποτέ δεν αμφισβητούμε επιλογές του Λευτέρη». Παρόλα αυτά, ο εγωισμός του αναμετριόταν εδώ και λίγα δευτερόλεπτα με τις εξωτερικές εντυπώσεις, αφού η δυσφορία του για το αδικαιολόγητο της αναμονής του σερβιτόρου πάνω από τα κεφάλια τους, η ενδεχόμενη φράση του σερβιτόρου «να έρθω σε λίγο;» ανάγκαζαν τώρα αυτό το βελάκι να δείξει την κατεύθυνση της δικής του συμπεριφοράς.\n- Εγώ αυτό θα πάρω, είπε λακωνικά. Εσύ τι θα πάρεις, συνέχισε με κάπως διδακτικό ύφος, εννοώντας: «πρέπει να ξεμπερδεύουμε με αυτήν την παραγγελία κάποια στιγμή».\n- Εγώ θα ήθελα ένα brownies με παγωτό καραμέλα, είπε η Στέλλα.\nΗ Στέλλα του έριξε ένα συντροφικό βλέμμα γεμάτο στοργή, καθώς αποχωρούσε ο σερβιτόρος. Το βλέμμα της δεν σήμαινε τίποτα, απλά «σ’ αγαπάω και θα στο δείχνω κάθε στιγμή».\nΗ Στέλλα ήταν ελληνογερμανίδα που μετακόμισε με την οικογένειά της στα δεκαπέντε της στην Ελλάδα με τη σιγουριά ότι πλέον η νέα πατρίδα της θα είναι η Ελλάδα, όπου οι γονείς της αποφάσισαν οριστικά να ζήσουν τα συντάξιμα χρόνια της ζωής τους. Κόρη Έλληνα δασκάλου σε δημόσιο ελληνόφωνο σχολείο της Γερμανίας, στο Baden - Württemberg, και μητέρας Γερμανίδας, υπαλλήλου τουριστικού γραφείου ταξιδίων, σκέφτηκε τις επιλογές της μόλις ήρθε στην Ελλάδα για το επάγγελμα που θα ασκούσε. Με την απλότητα και αποφασιστικότητα που διέπει τη σκέψη της γρήγορα κατέληξε να σπουδάσει γερμανική φιλολογία και να κερδίζει το ζην της από τη διδασκαλία της γερμανικής, της μητρικής της γλώσσας.\nΜε την ίδια απλότητα και αποφασιστικότητα τον κοίταζε και τώρα δείχνοντάς του την αγάπη της, αλλά ο Λευτέρης δεν είχε σκοπό να μην διδάξει τη δασκάλα, έστω ήπια αυτή τη φορά. Συγκέντρωσε τις δυνάμεις του, αφιέρωσε ένα δευτερόλεπτο να σκεφτεί τα κόλπα που θα τον βοηθούσαν την κρίσιμη στιγμή της ομιλίας και ξεκίνησε:\n- Μα καλά, είπε ο Λευτέρης, μιλώντας αργά και σταθερά και σταματώντας πριν από κάθε λέξη, τι νόημα έχει να συζητάμε με το σερβιτόρο πάνω από το κεφάλι μας, αν είμαι σίγουρος για το τι θα παραγγείλω;\n- Για σένα το είπα. Να μη σε πειράξει ο φραπέ. Είναι πολύ δυνατός.\n- Τώρα θα με πειράξει;, είπε ο Λευτέρης, δυσκολευόμενος λιγάκι να πει το «ξ».\n- Σε παρακαλώ, είπε θερμά η Στέλλα με φωνή γονατισμένη, θα μου πεις τι βλακείες είναι αυτές που μου έλεγες στο τηλέφωνο;\n- Δεν ήταν βλακείες, είπε κάπως αγχωμένα ο Λευτέρης, παρατηρώντας ότι είχε έλλειψη ανάσας στα πνευμόνια του. Απέφευγε να ανασαίνει καλά τον τελευταίο καιρό. Κάτι τον ενοχλούσε.\n- Τι ακριβώς σου συμβαίνει; Γιατί δε μου λες;\nΟ Λευτέρης ανέστειλε τις αναστολές του.\n- Τις τελευταίες μέρες, ψέλλισε, δεν μπορώ να πω το σίγμα.\n- Τι; Τι’ ναι αυτά που λες;, είπε η Στέλλα σχεδόν γελώντας, αφού δεν μπορούσε να το πιστέψει. Για πες «σίγμα».\nΟ Λευτέρης προσπάθησε να πει «σίγμα», αλλά, αντί για «σ», βγήκε κάτι μεταξύ σφυρίγματος και «ζ». Απογοητευμένος ο Λευτέρης έσκυψε το κεφάλι.\n- Αλήθεια σου λέω. Τον τελευταίο καιρό έχω χάσει ένα γράμμα της αλφαβήτου.\nταδε εφη Η τρυπια βαρκα ειναι σχεδια στις 02:59 9 σχόλια:\nΔιακόπτουμε τη μετάδοση αυτού του έργου για να σας ευχηθούμε\nταδε εφη mithrandir στις 14:26 3 σχόλια:\nΤο ξημέρωμα αργεί ακόμα.\nΟ χειμώνας κάνει δειλά δειλά την εμφάνιση του, μαζί του και οι κρύες νύχτες σαν και αυτή.\nΗ μικρή πόλη κοιμάται. Η απόλυτη ησυχία διαταράσσεται μόνο από την υπόκωφη βοή ενός δαιμονισμένου ανέμου.\nΣκοτάδι παντού, μόνο κάτι μικροί στύλοι φωτίζουν τους κεντρικούς δρόμους. Ένας από αυτούς οδηγεί στο μοναδικό ανοιχτό ποτοπωλείο εκείνη την περασμένη ώρα.\nΟ φωτισμός χαμηλός. Το τζουκ μποξ παίζει το Nefertiti του "Miles Davis".\nΟ ήχος του σαξόφωνου συντροφεύει στις σκέψεις του τον άνδρα που κάθεται στην άκρη του μπαρ. Είναι o μόνος πελάτης στο μαγαζί. Από το ντύσιμο του φαίνεται καλοστεκούμενος. Δεν είναι πάνω από σαράντα.\nΤο πρόσωπο του φαίνεται να έχει όμορφα χαρακτηριστικά αλλά έχει πάρει μια στρυφνή και παγωμένη έκφραση που το αλλοιώνει. Έχει το βλέμμα χαμηλό και σκεπτικό. Που και που ρίχνει κάποιες κλεφτές ματιές, απέναντι του, σε μια μικρή παλιά τηλεόραση, με απενεργοποιημένο τον ήχο, που δείχνει σκηνές από την κλασσική ταινία του ευρωπαϊκού κινηματογράφου “H κόμισσα του Σάσεξ” με την αγαπημένη του αξέχαστη πρωταγωνίστρια "Ιρένα Πάβλοβιτς". Συντροφιά του πέντε ποτήρια άδεια.\nΠαραγγέλλει ένα ακόμα Jack Daniels.\n«Το ποτό σας κύριε. Να ξέρετε όμως ότι το μαγαζί σε λίγο κλείνει!» λέει ο μπάρμαν χαμογελώντας ευγενικά καθώς αφήνει το ποτήρι μπροστά του.\nΟ άνδρας τον κοιτάζει λοξά και από το στόμα του βγαίνει ένα σύμπλεγμα από φωνήεντα και σύμφωνα που σχηματίζουν κάτι σαν αναθέματα και βρισιές. Είναι τόσο μεθυσμένος που η ακολουθία των προτάσεων του δε βγάζει νόημα. Ο λόγος του διακόπτεται απότομα καθώς τραντάζεται από ένα δυνατό λόξυγγα. Καρφώνοντας το βλέμμα επίμονα στον μπάρμαν σηκώνεται βιαστικά. Εκείνος δείχνει να απορεί αλλά δεν δίνει περαιτέρω συνεχεία. Φοράει το μεγάλο του παλτό. Πίνει την τελευταία γουλιά από το ποτό του. Κατευθύνεται προς την έξοδο παραπατώντας. Κλείνει την πόρτα πίσω του με δύναμη και χάνεται στο σκοτάδι.\nΟ μπάρμαν γυρνά στον ιδιοκτήτη του μαγαζιού που κάθεται λίγο παραπέρα και μετρά τις εισπράξεις της ημέρας.\n«Ποιος ήταν αυτός κύριε Τζον?» , ρωτά με απορία.\nΟ Νίκ είναι καινούργιος στη δουλειά και δε γνωρίζει ακόμα πρόσωπα και καταστάσεις . Είναι φοιτητής και δεν έχει πάνω από ένα μήνα στη πόλη. Όμως η φιγούρα εκείνου του άνδρα του φάνηκε πολύ παράξενη. Δεν είναι η πρώτη φορά που τον είχε δει. Ερχόταν μέρα παρά μέρα την ίδια ώρα. Πάντα αργά όταν ήξερε ότι οι πελάτες είναι λιγοστοί, σαν να ήθελε να αποφύγει τυχαίες συναντήσεις. Καθόταν στην ίδια θέση και έπινε το ίδιο ποτό.\n«ποιον εννοείς ?» Αποκρίθηκε ο ιδιοκτήτης, αφήνοντας για λίγο τους υπολογισμούς στους οποίους ήταν αφοσιωμένος τόση ώρα..\nΟ Τζον είναι χρόνια στη νύχτα και έχουν δει πολλά τα μάτια του σε εκείνη τη πόλη. Έχει γεννηθεί και μεγαλώσει εκεί. Ξέρει τους πάντες. Από το μαγαζί του έχουν περάσει πολλοί και διάφοροι. Παντρεμένοι παρέα με το παράνομο έρωτα τους, φοιτητές παρέα με το κέφι και τις φωνές τους, ερωτευμένοι, χωρισμένοι, αλκοολικοί, παράξενοι, φρικιά, αδιάφοροι, όλοι ανεξαιρέτως. Είναι αρκετά διαχυτικός και κερδίζει εύκολα τη εμπιστοσύνη του συνομιλητή του. Του αρέσει να χώνει την μύτη του παντού και ξέρει πολλά.\n«τον κύριο που μόλις έφυγε», απάντησε άμεσα ο Νικ.\n«Α, εννοείς τον Τζέρρυ ‘Αντερσον», είπε ο Τζον γελώντας διακριτικά.\n«Δεν είναι πολύ παράξενος?», ρώτησε ο Νικ.. Ήταν περίεργος και γούσταρε να μαθαίνει για τους μπεκρήδες θαμώνες του μαγαζιού. Ήταν σίγουρος ότι όλοι κουβαλούν πίσω τους μια ενδιαφέρουσα και πονεμένη ιστορία.\nΟ Τζον δεν είχε διάθεση να ανοίξει συζήτηση. Ήθελε να τελειώνει με το μέτρημα των χρημάτων και να γυρίσει γρήγορα στη κυρά του που του παραπονιόταν ότι ξεχνιέται στο μπαρ και δε μαζεύεται ποτέ στο σπίτι. Και ποιος άντεχε την γκρίνια της Τρέιση. Όμως ήξερε καλά ότι ο μικρός δεν θα τον άφηνε έτσι εύκολα ήσυχο, χωρίς να του βγάλει κουβέντα. Ήταν πεισματάρης ο μπαγάσας σαν και τον ίδιο.\n«Ο Τζέρρυ είναι πολύ μοναχικός τύπος» είπε κοφτά ο Τζον και συνέχισε αφού ξερόβηξε για λίγο… «Δεν μιλεί σε κανένα… μάλιστα, παρόλο που έρχεται στο μαγαζί πολλά χρόνια δεν μου έχει απευθύνει ποτέ το λόγο πέρα από τα τυπικά. Ξέρω όμως ότι είναι πολύ πλούσιος. Εισοδηματίας. Τίγκα στο τάλιρο αδελφέ μου. Ζει με τη γριά μανά του στο μεγάλο σπίτι που ξεχωρίζει σε εκείνο το μικρό λόφο λίγο έξω από την πόλη. Ξέρεις πιο σπίτι λέω, ε?¨»\n«Ναι! Το έχω δει πολλές φόρες. Περνώ από κει καθώς έρχομαι για την δουλειά. Είναι περιφραγμένο γύρω γύρω με ψηλά μαύρα κάγκελα τυλιγμένα με κισσό που σε εμποδίζει να δεις το εσωτερικό του » απάντησε ο Νικ που άκουγε με προσοχή.\n« Ά γεια σου, ακριβώς αυτό λέω. Λοιπόν ο Τζερρυ είναι απόμακρος. Κυκλοφορούν πολλές φήμες γι αυτόν στη πόλη. Τις προάλλες ήρθε στο σπίτι η Κάρολ, η φίλη της κυράς μου, που είναι και η πρώτη κουτσομπόλα. Είχε πάει στην Άννα λέει για τσάι η οποία της ορκίστηκε ότι μια μέρα που πέρναγε από το μεγάλο σπίτι άκουσε φωνές δυνατές και οδυρμούς. Ισχυρίζεται ότι συχνά ο Τζέρρυ χτυπάει την γριά μάνα του, η οποία τα έχει και λίγο χαμένα η καημενούλα. Δε ξέρω άμα είναι υπερβολές, Νικ, αλλά δεν τον έχω και πολύ στα καλά του τον τύπο. Επίσης λένε ότι είναι και αγοραφοβικός. Ξέρεις εκείνη την ασθένεια που τρελαίνεσαι με την πολυκοσμία. Κάποιοι, λέει, έγιναν μάρτυρες ενός επιληπτικού σοκ που είχε πάθει, ακριβώς γι αυτό το λόγο, μια μέρα στο πολυκατάστημα ρούχων, στο κέντρο, σε ώρα αιχμής…»\n«Εσείς τι πιστεύετε, τελικά για αυτόν?» πετάχτηκε απότομα ο Νίκ διακόπτοντας τον ειρμό του Τζον. Πάντα ήθελε να ακούσει την γνώμη του γιατί είχε εμπιστοσύνη στη κρίση του. Ο Τζον είχε το χάρισμα να σκιαγραφεί χαρακτήρες κάτι που όλοι του το αναγνώριζαν. Ήταν σπάνιες οι φόρες που έπεφτε έξω.\n«Αυτό που σου΄πα, φίλε μου. Ένας ψυχάκιας αλκοολικός είναι…. και να σου πω και κάτι…Σταμάτα να σε γοητεύουν τέτοιες μυστηριώδεις φιγούρες. Φαντάσματα του εαυτού τους είναι . Καλοβολεψάκηδες, κομπλεξικοί, που δεν έχουν τι να κάνουν και πνίγουν την μιζέρια τους στο ποτό. Τους ξέρω τους μυρίζομαι εγώ, όλοι ίδιοι είναι. Ακούς?», κατέληξε ο Τζον υψώνοντας για λίγο το τόνο της φωνής του.\nΟ Νίκ δεν είπε τίποτα. Χαμήλωσε συγκαταβατικά το κεφάλι του αλλά δεν ήξερε άμα συμφωνούσε.\n«Άντε τώρα έλα να κλείσουμε το μαγαζί, με έφαγες στη πάρλα και ποιος την ακούει την γυναίκα μου.» είπε ο Τζον και πήγε να κλείσει το ταμείο.\nΟ άνεμος συνέχιζε να είναι πολύ δυνατός και έχει αρχίσει να ψιλοβρέχει.\nΔιάφορα μικροαντικείμενα, πετάμενα στο μεγάλο δρόμο που οδηγεί στο λόφο, αιωρούνται και χορεύουν στους ρυθμούς του.\nΟι ψιχάλες που μαστιγώνουν το πρόσωπο του Τζερρυ είναι ενοχλητικές αλλά τον έχουν βοηθήσει να συνέλθει λίγο από το μεθύσι του.\nταδε εφη kabamaru στις 00:32 13 σχόλια:\nΚάθεται μονάχη στην καρέκλα της, στο άδειο και σκοτεινό της διαμέρισμα χαμένη στις σκέψεις της. Η τηλεόραση παίζει “το πάρτι της ζωής σου” αλλά εκείνην ελάχιστα φαίνεται να την ενδιαφέρει. Εξ΄ άλλου το τηλεοπτικό αυτό “σόου” διασκέδασης της φαίνεται το λιγότερο αστείο μπροστά στη λάμψη που είχε κάποτε η ζωή της. Εκείνη επιζητά απλά το φως που ξεπροβάλει από το γκρίζο κουτί γιατί της θυμίζει πολλά.... Και οι σκέψεις της είναι το μόνο που της έχει απομείνει πια.\nΕίναι η Ιρένα Πάβλοβιτς. Η μεγάλη ηθοποιός που έκανε όλον τον κόσμο να παραμιλάει με την απαράμιλλη ομορφιά και το ταλέντο της. Παντρεμένη με τον μεγιστάνα των media Ελληνοαμερικάνο Μενέλαο Πάπας. Μία δυναμική γυναίκα συνηθισμένη στην χλιδή και στα αστραφτερά φλας των φωτογράφων.\nΜετά όμως τον χαμό του αγαπημένου της τίποτα δεν έχει σχέση με τα μεγαλεία του παρελθόντος. Κληρονόμησε μόνο χρέη και τώρα αναγκάζεται να πουλήσει την έπαυλή της. Το μέρος όπου πέρασε το μεγαλύτερο μέρος της ζωής της. Όλες τις χαρές και τις λύπες τις.\nΚάποτε με το κούνημα του μικρού της δακτύλου είχε τον κόσμο ολόκληρο. Τώρα περιμένει κάθε μήνα τον ταχυδρόμο για να ζήσει με την πενιχρή της σύνταξη. Δίχως το επίδομα θέρμανσης δύσκολα θα τα βγάλει πέρα στο 35 τετραγωνικών νέο διαμέρισμα της.\nΔεν έχει παιδιά αλλά πολλοί γείτονες έχουν προθυμοποιηθεί να την βοηθήσουν.\nΕκείνη όμως έχει μάθει αλλιώς. Έχει κερδίσει με το σπαθί της τα πάντα. Επί πέντε λεπτά την χειροκροτούσαν στο Βελιγράδι και στην Σαραγόσα.\nΒέβαια ο χρόνος και η πραγματικότητα έχουν αμβλύνει λίγο τον απόλυτο χαρακτήρα της αλλά μέσα της παραμένει η μεγάλη πρωταγωνίστρια Ιρένα Πάβλοβιτς.\nΣυνεχίζει να θυμάται τις μεγάλες στιγμές δόξας. Να θυμάται τον μεγάλο της έρωτα. Να θυμάται...\nταδε εφη DrStein στις 01:09 3 σχόλια:\nΕρχόμαστε πιο κοντά στο έδαφος τώρα.\nΖουμ στο βρώμικο παράθυρο μιας κακοσυντηρημένης πολυκατοικίας.\nΑλλαγή πλάνου - μέσα από το παράθυρο.\nΣτο μικρό δωμάτιο κάθεται ο Μπάστιαν πάνω στο κρεβάτι του. Κρατάει κάτι στα χέρια του. Tι αγωνία...\nΤόπος: Σάο Πάουλο\nΚρατάει ένα βιβλίο και χαμογελάει. Επιτέλους μετά από οικονομίες δύο εβδομάδων κατάφερε να συγκεντρώσει τα χρήματα για να αγοράσει το απόλυτο μπεστ σέλερ των ημερών, φρεσκομεταφρασμένο στα πορτογαλικά, το "Paparise This".\nΤα άλλα παιδιά στη φαβέλλα θα τον κορόιδευαν, ως συνήθως, όταν μάθαιναν οτι ξόδευσε το πενιχρό του χαρτζηλίκι σε ένα βιβλίο. Μα τον Μπάστιαν δεν τον απασχολεί αυτό.\nΆκου "ένα βιβλίο"! Στα χέρια του βρίσκεται TO βιβλίο, που πέτυχε τις μεγαλύτερες πωλήσεις της τελευταιας δεκαετίας, που κατέκτησε την πρώτη θέση στα book charts όλου του κόσμου, που χαρακτηρίστηκε μεταξύ άλλων ως "Το Παρα Πέντε μετά από κατάποση LSD" και "Η Λάμψη συναντά τη Βέρα στο Δεξί".\nΜεταξύ μας, ο δωδεκάχρονος Μπάστιαν δεν είχε ιδέα τι σήμαιναν όλα αυτά. Αλλά ακόμα και έτσι δεν υπήρχε περίπτωση να μην αποκτήσει το βιβλίο που ο Coehlo περιέγραψε ως μεταφυσική εμπειρία και οι βιβλιοκριτικοί χαιρέτισαν ως πραγματική αποκάλυψη των 10's. Συν οτι στο εσώφυλλο είχε φωτό του ΑΠΟΛΥΤΟΥ γκομενακίου για εκείνον το μήνα (τον νέο δεσμό του Ronaldo, top model, Ronaldinia Cruzeiro Palmeiras daCosta Segunda, πολύ καλή).\nΟι μαρκετίστες ξέρουν καλά τη δουλειά τους, σκέφτεται και χαμογελάει συνωμοτικά καθώς ανοίγει την πρώτη σελίδα...\nΕκείνη ακριβώς τη στιγμή εξαιτίας μιας ανωμαλίας στο χωροχρονικό ασυνεχές (Θεός-Γιεχόβα: ένα βραχυκύκλωμα ήτανε μόνο, don't worry I'll fix it) το βιβλίο εξαφανίζεται απ'τα χέρια του και στη θέση του εμφανίζεται ένα χρυσό αυγό 24 καρατίων!\n"Γουάουυυυ," φωνάζει ο Μπάστιαν. "Χέστο το κωλοβιβλίο, με αυτό το αυγό μπορώ να αγορασ..."\nΑπότομη αλλαγή πλάνου (σαν το εφφέ που κάνει ο Lukas στο Star Wars, θυμάσαι? αει γειά σου!)\nΈτος: 2006 (στα τελειώματα, current day και έτσι)\nΟ mithrandir περπατάει βιαστικά καθ'οδόν για το σπίτι. Άλλη μια κουραστική μέρα δουλειάς έχει περάσει.\nΑυτό που θά θελα όσο τίποτε άλλο αυτή τη στιγμή είναι χουζούρι στον καναπέ και ένα καλό βιβλιαράκι, σκέφτεται. Αααααχχ και νά'χα...\n"Άααουτς, τί ήταν αυτό;!; Ποιός @@^#! μου πέταξε αυτό το βιβλίο στο κεφάλι; Και γιατί λέω φωναχτά τις σκέψεις μου;"\nχμμ μμμ μμ μμμ χμμμμ...\nΑλλαγή πλάνου - σαλόνι (εγώ καθισμένος σε lux καναπέ, φορώντας ζιβάγκο, στο background η φωτιά σιγοκαίει στο τζάκι)\n"Έτσι έγινε λοιπόν, αγαπητοί, και βρέθηκα με το Paparise This στα χέρια μου.\n"Και όχι μόνο το διάβασα αλλά αποφάσισα να μοιραστώ μαζί σας αυτή την ιστορία!\nΜέσα από τις ιστορίες των διαφόρων χαρακτήρων διαγράφεται το ψυχογράφημα... "Mithrandiiirr" (ακούγεται σαν φωνές απ'το διπλανο δωμάτιο)...και ένα κοινωνικό μελόδραμα σε αυτ... "Mithrandiiirr?" (ακούγεται δυνατότερα)... επεισόδια... "Mithrandir!" (τώρα ακούγεται ακριβώς από πάνω μου) "Τι θα γίνει με εκείνο το μασάζ;; Άτακτο αγόρι"\nΑνοίγει το πλάνο - Από πάνω μου στέκεται η Ronaldinia Cruzeiro Palmeiras daCosta Segunda (πολύ πριν γίνει γνωστή, κουφάλα Ρονάλντο) με περιβολή ελαφρά και διαθέσεις άγριες.\n"Εεεμ καταλαβαίνετε, να με συγχωρείτε εμένα τώρα, status: Busy και τα λοιπά... Tο αφήνω εδώ το βιβλίο, πάνω στο τραπεζάκι, όποιος θέλει το συνεχίζει, οκ;"\n"Έλα πια ρε mithrandir!"\nΓράφουν οι: Downhill, Dr. Stein, Fight Back, Kabamaru, Misirlou Oubliez, Mithrandir, Η τρύπια βάρκα είναι σχεδία\nΤελική επιμέλεια κειμένων: Mithrandir\nταδε εφη mithrandir στις 19:49 4 σχόλια:\nΜια ιστορία που συγκινεί. Κινείται ανάμεσα στο μύθο και την πραγματικότητα. Διαβάζετε εύκολα και από παιδιά και από μεγάλους. Δηλαδή να ούμε, εχει παιδαγωγικό χαρακτήρα για τους μικρούς και νοσταλγικό για τους μεγάλους. Με λίγα λόγια "θα καραφλιάσει το συμπάν " με αυτή την χριστουγεννιάτικη εποποιία μου.!!!!!!!!!!!\nΛοιπόν τα λόγια ειναι φτώχια... κλικαρε στο τίτλο τώρα και καλή απόλαυση.\nταδε εφη kabamaru στις 02:46 5 σχόλια:\nΑφού καλωσορίσω τους επισκέπτες αυτού του μπλογκ που μόλις σήμερα άνοιξε τις πύλες του, παίρνω από την σημαία την άδεια να ανεβάσω το πρώτο ποστ. Αυτό το μπλογκ το αποτελούν εξέχουσες προσωπικότητες που έχουν πολλά να πουν. Βέβαια τα ροστερ δεν έχει ολοκληρωθεί καθώς περιμένουμε καινούργια μέλη. Ο χαρακτήρας του μπλογκ είναι υπό διαπραγμάτευση αλλά μάλλον τείνει προς ένα κοινωνικό μελόδραμα όπως προδίδει και ο υπότιτλος κάτω από το όνομα του. Οι υποσχέσεις για κάτι καλό στην ελληνική μπλογκοσφαιρα δόθηκαν και το αποτέλεσμα αναμένεται. Μέχρι τότε ας δώσει κάποιος απάντηση σε ένα ερώτημα που με βασανίζει αυτό τον καιρό: ΠΟΣΟ ΙΔΙΟΦΥΗΣ ΤΡΕΛΛΑΡΑΣ ΕΙΝΑΙ ΑΥΤΟ ΤΟ ΠΡΑΓΜΑ ?\nταδε εφη kabamaru στις 16:36 19 σχόλια:


King Island Rambles (Αυστραλία) - Κριτικές - TripAdvisor\nKing Island Rambles - Κριτικές\nΝο 7 από 19 δραστηριότητες - King Island\nKing Island, Ταζμανία, Αυστραλία\nΜια μεγάλη ευκαιρία να δούμε Platypus σε άγρια!\nOndrea είναι πολύ καλά καταρτισμένος τουριστικό οδηγό, ο οποίος ήταν διατεθειμένος να απαντήσει σε όλες τις ερωτήσεις που αντιμετωπίζονται! Μια πολύ ευχάριστη μέρα, με πολλές platypus όπως μας υποσχέθηκαν.\nOndrea ήταν ένα εκπληκτικό οδηγός. Εντοπίσαμε αρκετές platypus και ήταν πολύ καλός τρόπος για να περάσετε ένα πρωί, φρέσκος καφές ήταν ένα μπόνους.\nΈνα δαχτυλίδι με τα πόδια με διαφορά\nΚράτηση κατόπιν ενός φίλου σύσταση. Ήταν μια μοναδική εμπειρία με μια μεγάλη οργάνωση οδηγό. Απολαύσαμε την ηρεμία και την ομορφιά του ποταμού και τις πολλές platypus που παρουσιάστηκαν για εμάς να θαυμάσουν. Ο ποταμός σκηνή ήταν υπέροχη και είχε αρκετό χρόνο να απολαύσετε θαλάσσια πουλιά...και robins οι οποίοι ήρθαν για ποτά στο ύδατα άκρη. Τα πόδια ήταν απότομη και θα κρίνουν ως δύσκολο, εκτός αν έχετε συνηθίσει σε απότομες αναβάσεις. Ήταν μια ανάβαση ολισθηρό και καλά παπούτσια για περπάτημα.Περισσότερα\nΛάβετε γρήγορα απαντήσεις από το προσωπικό του King Island Rambles και από προηγούμενους επισκέπτες.


Πόλα Ρούπα: Απήγαγαν και αιχμαλώτισαν στο ψυχιατρείο το γιο μου | Enallaktikos.gr\nΜε κείμενό της από τις φυλακές η Πόλα Ρούπα καταγγέλει τα Υπουργεία Δικαιοσύνης και Δημόσιας Τάξης για την άγρια σύλληψη του γιου της και για παρεμπόδιση στην επικοινωνία μαζί του." Με αυτό που κάνουν, κηρύττουν πόλεμο και κάποιος θα πρέπει να αναλάβει την ευθύνη".\n"Το τρίτο κατασταλτικό χτύπημα ενάντια στον Επαναστατικό Αγώνα που έγινε με τη σύλληψη τη δική μου και της Αθανασοπούλου Κωνσταντίνας, είχε και μία τρίτη σύλληψη.\nΑυτή του 6χρονου γιου μου και γιου του Νίκου Μαζιώτη. Κατ’ εντολή των υπουργείων Δικαιοσύνης και Δημόσιας Τάξης τον απήγαγαν και τον αιχμαλώτισαν διατάσσοντας τη φυλάκισή του σε ψυχιατρείο με ένοπλη φρούρησή του επί 24ώρου βάσεως και με την πλήρη απομόνωσή του.\nΟ ΣΥΡΙΖΑ που στήριξε και συντάχθηκε με αυτό τον πόλεμο αρχικά, αντιλαμβανόμενος το πολιτικό κόστος αυτής της σύγκρουσης, άφησε έκθετους τους Κοντονή και Τόσκα. Ο δε Κοντονής, προκειμένου να υποστηρίξει την επιλογή του, προέβη σε σειρά ψεμάτων με στόχο να διαψεύσει πώς πρόκειται για φυλάκιση του γιου μας και ότι αφορά μία συνήθη και καθ’ όλα νόμιμη διαδικασία που ακολουθείται πάντα.\nΜε τη στάση του έδειξε ότι είναι ο αμετανόητος οργανωτής του σχεδίου εξόντωσης του παιδιού, η οποία θα βοηθούσε τον ίδιο και τον ΣΥΡΙΖΑ στον πόλεμό τους ενάντια σε μένα και τον Επαναστατικό Αγώνα. Αυτός είναι και ο πιο συνεπής και ως προς τη συνέχιση αυτού του πολέμου.\nΟ έτερος που επιμένει να συνεχιστεί ο πόλεμος είναι ο Τόσκας. Το γεγονός ότι ο ΣΥΡΙΖΑ, που αρχικά «χόρευε» πάνω στα βασανιστήρια του παιδιού προβαίνοντας σε απανωτές ατομικές αισχρές δηλώσεις επιβράβευσης του σχεδίου και που τελικά έκανε πίσω αφήνοντας έκθετο τον Κοντονή, δεν σημαίνει ότι μετάνιωσε για τίποτα απ’ όσα έγινε.\nΤο πόσο ψεύτες, υποκριτές και ελεεινοί είναι αυτοί που βρίσκονται στην κυβέρνηση, το γνωρίζει όλη η κοινωνία από την πολιτική που ασκούν. Πολιτική που συνιστά τη συνέχιση της κοινωνικής γενοκτονίας, την οποία επιβάλουν η τρόικα και η οικονομική ελίτ. Όμως παρά την ήττα τους στον πόλεμο ενάντια στο παιδί μας, ο Κοντονής δεν τα παρατά. Δεν θέλει να αποδεχθεί ότι ηττήθηκε και συνεχίζει με άλλα μέσα. Και ως αμετανόητος ηττημένος είναι ακόμα πιο επικίνδυνος, αφού πλέον έχει πάρει η υπόθεση τον χαρακτήρα της βεντέτας γι’ αυτόν.\nΑυτό δεν σημαίνει ότι δεν μπορεί να έχουν δρομολογηθεί και άλλα σχέδια από την κυβέρνηση και ειδικά από τον Κοντονή σχετικά με το ίδιο το παιδί και τη ζωή του από εδώ και πέρα στο νέο του περιβάλλον. Αυτή η επιχείρηση έχει ως αυτή τη στιγμή φέρει σειρά εντάσεων κυρίως γύρω από τα επισκεπτήρια με το παιδί μας και τον τρόπο που πραγματοποιούνται, ενώ τα πειθαρχικά πέφτουν βροχή και χωρίς ανασταλτικό χαρακτήρα.\nΣε ένα σκηνικό έντασης που προκλήθηκε με το ζήτημα του επισκεπτηρίου και την απόπειρα από την υπηρεσία να μου επιβληθεί ένα καθεστώς εξαίρεσης του Μαζιώτη από τον χώρο και τη χρονική διάρκεια του επισκεπτηρίου με το παιδί μας, η επιμονή της υπηρεσίας –κατόπιν εντολών άνωθεν, φυσικά- με υποχρέωσαν να φτάσουν στα άκρα δηλώνοντας, πως αν δεν κάνουν πίσω, να μου φέρουν γραπτή την εντολή που θα λέει ότι ο Μαζιώτης εξαιρείται από τον χώρο και τον χρόνο του επισκεπτηρίου με την υπογραφή αυτού που θα την αναλάβει. Με αυτό που κάνουν, κηρύττουν πόλεμο και κάποιος θα πρέπει να αναλάβει την ευθύνη. Τους δήλωσα μάλιστα να μη μου φέρουν τα ΜΑΤ. Ζήτησα να μου φέρουν τα ΕΚΑΜ, αυτούς που μπήκαν στο σπίτι μου.\nΕπειδή δεν είμαστε σε τίποτα ανεπαρκείς –κάθε άλλο- γνωρίζουμε, όχι μόνο τη στόχευση αυτού του πολέμου, αλλά επίσης καταλαβαίνουμε απόλυτα τη χρησιμότητα που έχουν οι όποιες πιέσεις, τα πειθαρχικά και οι προκλήσεις γίνονται από την υπηρεσία προς εμάς. Είναι μέρος του σχεδίου του Κοντονή στον χαμένο και μάταιο πόλεμό του εναντίον μας, στον οποίο η υπηρεσία –από τον τελευταίο δεσμοφύλακα έως και την εισαγγελέα- είναι απλώς εκτελεστικά όργανα. Και, μάλιστα, χωρίς να κατανοούν σε ποιον πόλεμο συμμετέχουν. Όλα τα παραπάνω φρόντισα να τα δηλώσω στη φυλακή πριν δημοσιευτεί αυτό το κείμενο. Τους είπα πως δεν καταλαβαίνω. Μην μπαίνουν στον κόπο να μου επικαλούνται κανονισμούς, εντολές άνωθεν και αστικούς κώδικες της φυλακής. Και να κάνουν πέρα.\nΟ πόλεμος αυτός τους υπερβαίνει, δεν τον κατανοούν. Και γνωρίζει και ο ίδιος ο Κοντονής ότι το κυρίαρχο για εμάς ζήτημα είναι η διαμόρφωση ενός πλαισίου περιφρούρησης του παιδιού στη ζωή του που θα απαγορεύει οποιοδήποτε κίνδυνο μπορεί να διασαλεύσει για άλλη μια φορά την πορεία του στο νέο του περιβάλλον. Και γι’ αυτό τον πόλεμο, όπως και για κάθε άλλον, υπάρχει σχέδιο. Ξέρουν ότι δεν κινούμαι ποτέ χωρίς σχέδιο. Ξέρουν ότι ο Επαναστατικός Αγώνας πάντα βάσει σχεδίου δρούσε.\nΑν υποθέσουμε ότι αυτός ο πόλεμος που επιχειρεί ο Κοντονής εναντίον μας και εναντίον του παιδιού μας με εργαλείο τη φυλακή είναι μια παρτίδα σκάκι, όπου από τη μία είναι αυτός και από την άλλη είμαστε ο Μαζιώτης κι εγώ, το ματ είναι ήδη δικό μας. Αν αφεθεί να κάνει τις κινήσεις του σε μία μάταιη προσπάθεια να μας κερδίσει, το μόνο που θα καταφέρει είναι να τινάξει ο ίδιος το «σωφρονιστικό» σύστημα στον αέρα.\nΤο εύφλεκτο υλικό υπάρχει ήδη μέσα στις φυλακές. Και τότε ο ΣΥΡΙΖΑ που τον στηρίζει, όχι απλά θα τον αδειάσει όπως έκανε μέχρι τώρα αφήνοντάς τον έκθετο και μόνο του σε δημόσιες συνεντεύξεις, αλλά θα τον πετάξει οριστικά εκτός κυβέρνησης, ενώ ο ίδιος ο ΣΥΡΙΖΑ εκτός από την πιο χυδαία και πιο αποτρόπαια μορφή πολιτικής αιχμαλωσίας που έχει γίνει ποτέ, θα χρεωθεί και την πρώτη εισβολή ΕΚΑΜ στις γυναικείες φυλακές. Και το χειρότερο, θα χρεωθεί και την υποδαύλιση μιας έκρηξης που θα τινάξει στον αέρα το «σωφρονιστικό» σύστημα."\nεπισκεπτήριο, κείμενο, Πόλα Ρούπα, σύλληψη, Φυλακές


Πεύκη: Ένας αδέσποτος γατούλης, ο Ματέο, που έπεσε σε ασβέστη και έμεινε τυφλός ψάχνει σπίτι- Δεν μπορεί πια έξω\nαπό Μυρτώ Τζώρτζου 18 Απριλίου, 2022\nΈνας υπέροχος τυφλός γατούλης, ο Ματέο, ψάχνει έναν άνθρωπο που θα του δώσει μια δεύτερη ευκαιρία και θα του ανοίξει το σπίτι του.\nΈχουμε ξαναπεί ότι κανένα ζώο δεν πρέπει να ζει στο δρόμο. Γιατί κινδυνεύει. Όμως κάποια είναι επιτακτική ανάγκη να φύγουν άμεσα γιατί όσο μένουν ο χρόνος μετράει αντίστροφα για αυτά. Είναι τα άρρωστα, τα νεογέννητα, τα γέρικα, τα ζωάκια που έχουν κάποιο πρόβλημα. Όπως αυτό του Ματέο. Ο Ματέο δεν μπορεί σε καμία περίπτωση να μείνει στο δρόμο.\nΟ γατούλης ήταν ένας όμορφος, μοναχικός νεαρός γατούλης, όπως αναφέρουν οι εθελοντές SAVE Stray Animals and Volunteers, Εθελοντές και Αδέσποτα Λυκόβρυσης Πεύκης, ώσπου του συνέβη κάτι τραγικό που τον μετέτρεψε σε ένα τρομαγμένο ζωάκι. Έπεσε σε ασβέστη που είχε αφεθεί ακάλυπτος σε οικοδομή, με αποτέλεσμα να πληγωθεί πολύ άσχημα και να τυφλωθεί.\nΟ Ματέο πάλεψε γενναία. Κατάφερε να επιβιώσει, παρά τους πόνους και τις πληγές, αργά, διστακτικά, κρυφά, ερχόταν στα μέρη που θυμόταν. Βρήκε τα πιατάκια με την τροφή, το νερό, τις κρυψώνες του, και απέφευγε ό,τι δεν μπορούσε να αναγνωρίσει – όποια κίνηση αντιλαμβανόταν, του προξενούσε τρόμο….\nΠέρασαν τουλάχιστον δύο εβδομάδες από το ατύχημα μέχρι να καταφέρουμε να τον πιάσουμε για να τον φροντίσουμε.\nΚαι τώρα, μετά την περίθαλψη και τη φροντίδα που χρειαζόταν, είναι έτοιμος να κάνει μια νέα αρχή. Είναι ήδη στειρωμένος και εμβολιασμένος.\nΨάχνουμε τον άνθρωπο και το σπίτι του Ματέο. Ιδανικά, ένα ήρεμο περιβάλλον και κάποιον που να έχει προηγούμενη εμπειρία με τυφλό γατί. Θα χρειαστεί περισσότερο χρόνο προσαρμογής, όμως προσαρμόζεται, το έχει ήδη αποδείξει. Είναι διστακτικός αρχικά αλλά απολαμβάνει τα χάδια, τα περιμένει. Αλλά δεν ξέρει ακόμα να τα ζητάει.\nΤο γουργουρητό του Ματέο, μετά από το γολγοθά του, είναι η πιο συγκινητική ανταμοιβή για όποιον τον αγγίξει με αγάπη. Μη σκεφτείτε που είναι τυφλός. Τα τυφλά ζωάκια είναι ακριβώς όπως τα άλλα. Μαθαίνουν τα πάντα μέσα στο σπίτι και δεν έχουν κανένα πρόβλημα.\nΑς του δώσουμε μια δεύτερη ευκαιρία. Ο Ματέο σας περιμένει. Επικοινωνήστε εδώ: SAVE Stray Animals and Volunteers, Εθελοντές και Αδέσποτα Λυκόβρυσης Πεύκης\nSAVE Stray Animals and Volunteers, Εθελοντές και Αδέσποτα Λυκόβρυσης Πεύκης\nΚρήτη: Μια κοτούλα προσέχει νεογέννητα γατάκια\nΔομοκός: Διάσωση γάτας που είχε ανέβει στην κορυφή κολώνας του ΟΤΕ\nΑνάπηρη γατούλα με FIV δεν έχει πού να...


Οριακή μείωση ανεργίας το Φεβρουάριο στο 26,5%\nΤελ. ενημ.:08/08/2020 16:42\nΜικρή αποκλιμάκωση καταγράφεται στην ανεργία. Χωρίς δουλειά παραμένουν όμως 1,3 εκατομμύρια πολίτες. Αύξηση στον οικονομικά μη ενεργό πληθυσμό. Εφιαλτικό παραμένει το ποσοστό στους νέους κάτω των 24 ετών (56,9%).\nΔημοσιεύθηκε: 8 Μαΐου 2014 - 11:56\nΤο εποχικά διορθωμένο ποσοστό ανεργίας το Φεβρουάριο του 2014 ανήλθε σε 26,5% έναντι 26,7% το Φεβρουάριο του 2013 και 26,6% τον Ιανουάριο του 2014, σύμφωνα με στοιχεία της ΕΛΣΤΑΤ.\nΌπως ανακοίνωσε η στατιστική υπηρεσία, το σύνολο των απασχολουμένων κατά το Φεβρουάριο του 2014 εκτιμάται ότι ανήλθε σε 3.609.445 άτομα. Οι άνεργοι υπολογίζονται σε 1.300.165 άτομα, ενώ ο οικονομικά μη ενεργός πληθυσμός σε 3.408.565 άτομα.\nΗ εικόνα της αγοράς εργασίας έχει ως εξής:\n* Οι απασχολούμενοι μειώθηκαν κατά 8.964 άτομα σε σχέση με το Φεβρουάριο του 2013 (υποχώρηση 0,2%) και κατά 4.054 άτομα σε σχέση με τον Ιανουάριο του 2014 (μείωση 0,1%).\n* Οι άνεργοι περιορίστηκαν κατά 14.996 άτομα σε σχέση με το Φεβρουάριο του 2013 (πτώση 1,1%) και κατά 7.987 άτομα σε σχέση με τον Ιανουάριο του 2014 (μείωση 0,6%).\n* Οι οικονομικά μη ενεργοί, δηλαδή τα άτομα που δεν εργάζονται ούτε αναζητούν εργασία, αυξήθηκαν κατά 25.251 άτομα σε σχέση με το Φεβρουάριο του 2013 (αύξηση 0,7%) και κατά 12.045 άτομα σε σχέση με τον Ιανουάριο του 2014 (άνοδος 0,4%).\nΣύμφωνα με την ΕΛΣΤΑΤ, η υψηλότερη ανεργία εξακολουθεί να εντοπίζεται στους νέους. Στις ηλικίες 15-24 ετών διαμορφώνεται στο 56,9% και στους νέους 25 – 34 ετών φτάνει το 34,7%. Από τις περιφέρειες της Ελλάδας πρωταθλήτρια είναι η Μακεδονία – Θράκη με 26,9% και ακολουθεί η Ήπειρος-Δυτική Μακεδονία με 29,6%.\nΝα σημειωθεί ότι, σύμφωνα με στοιχεία του ΟΑΕΔ για τον Μάρτιο, το σύνολο των εγγεγραμμένων ανέργων που αναζητά εργασία ανέρχεται σε 853 χιλιάδες, ενώ στις 201 χιλιάδες αντιστοιχούν όσοι είναι γραμμένοι στον ΟΑΕΔ αλλά δεν ψάχνουν δουλειά. Από αυτούς μόλις 105 χιλιάδες εισπράττουν επιδότηση.\nΣε δηλώσεις του με βάση και τα στοιχεία από το σύστημα "Εργάνη", ο κ. Βρούτσης τόνισε ότι τον Απρίλιο το θετικό ισοζύγιο - προσλήψεις μείον απολύσεις - διαμορφώνεται στις 60.600 νέες θέσεις εργασίας, που είναι το υψηλότερο από το 2001 μέχρι σήμερα.\n* Δείτε αναλυτικά στοιχεία στη στήλη «Συνοδευτικό Υλικό».\nΑΝΕΡΓΙΑ ΦΕΒΡΟΥΑΡΙΟΣ 2014


Services – Messiniako\nLuxurious Catering Services\nΣε ότι προσπαθήσαμε\nΜε την εγγυησή μας\nΗ ημέρα του γάμου είναι πολύ σημαντική και η Δεξίωση το τελευταίο και πιο εντυπωσιακό μέρος. Αφήστε λοιπόν σε εμάς και την παραμικρή λεπτομέρεια και απολαύστε την γλυκιά αναμονή της ωραιότερης στιγμής της ζωής σας To Messiniako Catering σας υπόσχεται μία μοναδική βραδιά για εσάς και τους προσκεκλημένους σας.\nΗ Δεξίωση για τη Βάπτιση του πολυτιμότερου μέλους της οικογένειας σας σχεδιάζεται και υλοποιείται με μεγάλη δημιουργικότητα και κέφι προσφέροντας ένα εξαιρετικό αποτέλεσμα στους μικρούς και μεγάλους προσκεκλημένους σας.\nΤο Mεσσηνιακο catering Προσφέρει προτάσεις και ολοκληρωμένες υπηρεσίες για την οργάνωση συνεδρίων, παρουσιάσεων, εκθέσεων, ημερίδων, εταιρικών happenings & events, κλπ. Αναλαμβάνει την καθημερινή τροφοδοσία φρεσκομαγειρεμένων εδεσμάτων, σαλατών, snacks ή και ολοκληρωμένων menu.\nAναλαμβάνουμε κάθε είδους πάρτι από παιδικά μέχρι γενεθλίων και μπουφέ με ότι μπορείτε να φανταστείτε!! Εάν θέλετε να πραγματοποιήσετε ένα υπεροχο παιδικό πάρτυ για το παιδί σας αφήστε το επάνω μας!!!\nΓια να δημιουργήσετε την δική σας κοινωνική εκδήλωση το Μεσσηνιακο catering παρέχει προς ενοικίαση όλο τον εξοπλισμό catering\nΛεωφόρος Εθνάρχου Μακαρίου, Μεσσήνη\n+30 - 27220-23600


Παρασκευή, 14 Μαρτίου 2014 15:12\nΟι γονείς του Αβραάμ και Σάρλοτ, ήταν δάσκαλοι και Συντηρητικοί Ιουδαίοι. Είχε δεσμό με την εβραϊκής καταγωγής βρετανίδα ηθοποιό Ρέιτσελ Βάις, με την οποία απέκτησε ένα παιδί. Σπούδασε στο Πανεπιστήμιο του Harvard.\nΓεννήθηκε το 1970 στη Νέα Υόρκη. Ξεκίνησε από παιδί να ασχολείται με διαφημίσεις.\nΓεννήθηκε το 1990 στο Παρίσι και μετά το διαζύγιο των δικών της μετακόμισε με τη μητέρα της στην Αγγλία. Το ντεμπούτο της έγινε στην ταινία HarryPotterandtheSorcerer’sStone όπου υποδύθηκε την Ερμιόνη, χαρακτήρα που υποδύθηκε σε όλες τις ακόλουθες ταινίες.\n27 Μαρτίου 2014 στα Village Cinemas από την United International Pictures


Δεν ήξερα ότι υπάρχει all you can eat στη χώρα μας. Και όχι μόνο υπάρχει αλλά είναι και με ελληνικά πιάτα. Απλά κάνε μια βόλτα στο περίφημο μεζεδοπωλείο ”Λόρδος Mezedaki” στην Καισαριανή!\nΤο παιδικό θέατρο έχει πάντα ως αφορμή τα παιδιά και γίνεται για τα παιδιά. Στο “Η Κοκκινοσκουφίτσα” η διαφορά είναι ότι τα παιδιά συμμετέχουν στην παράσταση. Και εμείς μαζί τους.\nΤι πιο ωραίο από το κλασσικό. Το “Θείος Βάνιας” είναι το πιο χαρακτηριστικό έργο του Τσέχοφ και αποδίδει τέλεια τα υπαρξιακά αδιέξοδα του ανθρώπου\nΚλειστοί κόλποι, ύφαλοι και ξέρες, σπηλιές, ναυάγια αλλά και τοίχοι γεμάτοι αστακούς, γαρίδες και καραβίδες. Κάθε ΚΑΤΑΔΥΣΗ, οργανώνεται σε διαφορετικό …


Πληθυντικός: Πού αρχίζει και πού σταματάει; Χρήσιμες συμβουλές σε μια εποχή που η ευγένεια μοιάζει με «χαμένη υπόθεση» | eirinika.gr\nΠληθυντικός: Πού αρχίζει και πού σταματάει; Χρήσιμες συμβουλές σε μια εποχή που η ευγένεια μοιάζει με «χαμένη υπόθεση»\nΗ επιλογή ανάμεσα στο «εσείς» και το «εσύ», όταν μιλάμε με κάποιον, δεν είναι πάντα προφανής.\nΗ επιλογή ανάμεσα στο «εσείς» και το «εσύ», όταν μιλάμε με κάποιον, δεν είναι πάντα προφανής. Πριν βιαστείτε να πάρετε θάρρος, διαβάστε τις συμβουλές που ακολουθούν, από τον Γιώργο Κωνσταντινίδη στο Andro.gr.\nΚάθε συνάντηση εμπεριέχει κινδύνους. Μπορεί να απειλήσει την ταυτότητά μας, βάζοντας στη μέση άγχη: εκείνα του χωρισμού, της γοητείας ή της απειλής. Αυτός είναι και ο λόγος που τέτοιες στιγμές περιχαρακώνονται αυστηρά από κανόνες ευγένειας. Ακριβώς γι’ αυτό η συνάντηση ενός άνδρα και μιας γυναίκας επιτηρείται απ’ το κοινωνικό σώμα. Οι καλοί τρόποι προστατεύουν τον κοινωνικό χώρο, είναι ένα σύμφωνο μη-επίθεσης, μια ασφάλεια ζωής, διατηρούν μια καθησυχαστική ισορροπία στις διαπροσωπικές σχέσεις και παρακινούν στο σεβασμό, αφού σεβόμενοι τους άλλους σεβόμαστε τον εαυτό μας.\nΤο «εσείς» είναι το χαλινάρι της γλώσσας. Με το «εσείς» δεν μπορούμε εύκολα να βριστούμε. Ο πληθυντικός είναι ένα φίλτρο που διαθέτει πολύ περισσότερες αποχρώσεις από τον ενικό. Μπορεί να γίνει ψυχρός ή απόμακρος, ακόμα και υπέροχα δηκτικός στα χείλη ενός Εγγλέζου, αλλά μπορεί και να εκφράσει τρυφερότητα και σεβασμό. Το πέρασμα από τον πληθυντικό ευγενείας στον ενικό είναι ένα τελετουργικό που καθορίζει την εξέλιξη της σχέσης μεταξύ δύο ατόμων. Είναι η έκφραση μιας αναδυόμενης οικειότητας. Γίνεται πιο εύκολα ανάμεσα σε άτομα του ιδίου φύλου και η ηλικία παίζει σημαντικό ρόλο.\nΣτον πληθυντικό απευθυνόμαστε στους ανθρώπους που συναντάμε για πρώτη φορά: σ’ ένα ξένο σπίτι, όταν ζητάμε μια πληροφορία στο δρόμο, στο διπλανό μας στο αεροπλάνο, στον πωλητή ενός καταστήματος. Επίσης στους πιο ηλικιωμένους, τον διευθυντή μας και όσους δεν ξέρουμε καλά. Για να μιλήσουμε στον ενικό, οφείλουμε να ζητήσουμε την άδεια. Η πρόταση πρέπει πάντα να γίνεται δεκτή.\nΥπάρχουν περιπτώσεις όπου η επιλογή ανάμεσα στο «εσείς» και το «εσύ» δεν είναι πάντα προφανής. Διστάζουμε και τότε η λύση πρέπει να βρεθεί ρηματικά. Ακόμα κι αν η πρώτη επαφή είναι θερμή, είναι πιο συνετό να χρησιμοποιείται το «εσείς», ώσπου οι συνομιλητές να βρουν ένα πρωτόκολλο.\nΣτις μέρες μας, ο ενικός που με τόση ευκολία εκφέρεται πλέον απ’ όλους έχει ενδυθεί το μανδύα της δημοκρατικότητας. Παριστάνει ότι κάνει τις σχέσεις λιγότερο προσποιητές, πιο φιλικές, πιο εγκάρδιες, πιο cool, σχέσεις ίσου προς ίσον. Συν ότι με το «σεις» και με το «σας» χάνεις χρόνο, άρα και χρήμα. Πρόκειται για παγίδα. Γιατί καταστρέφεται η απόσταση, η αναγκαιότητα μιας περιόδου εξημέρωσης, η ιδέα ότι κέρδισες την εμπιστοσύνη του Άλλου. Και γιατί, στην πραγματικότητα, αντί να καταλύει, ενισχύει τους ιεραρχικούς φραγμούς. Συχνά θυμίζει τις δομές του σχολείου, όπως ο δάσκαλος απευθύνεται στον μαθητή. Συχνά εκστομίζεται με το ναρκισσισμό ενός blogger που λέει ό,τι γουστάρει. Κι ακόμα πιο συχνά είναι απλώς δηλωτικό μιας αποκρουστικής περιφρόνησης. Σας διαβεβαιώ πως οι άνθρωποι που τον χρησιμοποιούν έτσι κάνουν τους βαθύτερους τεμενάδες.


Ιστορίες για πριγκίπισσες, χωρίς δράκους: ''Aπό πότε το ανικανοποίητο μας κάνει ενάρετους;Ευχή και κατάρα ρε σύ''\n''Aπό πότε το ανικανοποίητο μας κάνει ενάρετους;Ευχή και κατάρα ρε σύ''\n''Aπό πότε το ανικανοποίητο μας κάνει ενάρετους;Ευχή και κατάρα ρε σύ''..\nΤο έιχε γράψει η μυριαμκέι στο τουίτερ, το αγάπησα αμέσως. Συμπυκνωμένη φιλοσοφία ζωής που φροντίζουν να μας πλασάρουν από μικρά.\n''Κοίτα γύρω σου και να είσαι ευχαριστημένη με αυτά που έχεις''. Μα είμαι. Δεν ξέρω ποιόν πρέπει να ευχαριστήσω για αυτά,αλλά μόνο που είμαι ζωντανή ακόμη και χαίρομαι τη ζέστη, το κρύο, ένα πιάτο νόστιμο φαγητό, ένα ωραίο βιβλίο,τη μουσική και το βασικότερο: έχω δύο λόγους να ξυπνάω το πρωί και να θέλω να σηκωθώ από το κρεβάτι. 'Εχω δύο λόγους που είναι τα χαπι μομεντς που σκέφτομαι όταν πέφτω για ύπνο.Εχω παιδιά.\nΚαποιοι όταν γίνονται γονείς, βάζουν πάνω απ'ολα τα παιδιά τους. Πάνω από τη δική τους ψυχική ηρεμία, τα θέλω τους και σίγουρα τον εγωϊσμό τους.\nΕγώ δυστυχώς μάλλον δεν έμαθα να τα ξεχωρίζω. Οταν λοιπον υψώνεις τα θέλω σου σαν ανθρωπος, γίνεσαι αυτόματα κακός γονιός; Πρέπει να σκύψεις το κεφάλι και να κάνεις το σωστό; Να δείχνεις ικανοποιημένος από την προσωπική σου ζωή, ενώ δεν είσαι; Θα βοηθούσε η αυθυποβολή; Αν ξυπνάς δηλαδή το πρώι και λες εκατο φορές.''Δε θελω τιποτα αλλο στη ζωή μου, (οπως να ξαναλειτουργήσουν τα συναισθήματα σου ας πουμε , που εχουν πέσει σε χειμερία ναρκη) πιάνει;\nΓιατί ''δεν είναι φυσιολογικό'' να σε πνίγει μια σχέση που εχει τελειώσει εδώ και χρόνια αλλά φοβόμαστε να τη λήξουμε; Γιατί ''ειναι φυσιολογικό'' να μένεις σε κάτι που απλά δεν σε κάνει ευτυχισμένη μόνο και μόνο επειδή έχεις κάνει δυο παιδιά; Γιατί τα παιδιά σου να μεγαλώσουν βλέποντας unhappy together τους γονείς τους; Aυτό σε κάνει αυτόματα ενάρετο; Θα κερδίσεις το φωτοστέφανο της μαμάς που υπέμεινε όχι βάσανα και κακουχίες, αλλά συναισθηματική κενότητα για χάρη των παιδιών της;Τί θα κερδίσω; πείτε μου να δώ αν αξίζει τον κόπο..\nΝα προσποιηθείς πώς όλα είναι εντάξει για να είναι όλοι οι υπόλοιποι ευχαριστημένοι;Να βάλεις μπροστά την λογική επιτέλους;\nΑν μπορούσες να το κάνεις θα ήταν ευχή. Αν δε μπορείς είναι κατάρα.\nΥ.Γ. όχι εγώ..ξέρετε, μια φίλη μου..\nΑναρτήθηκε από πάντα αλλού είμαι στις 2:04 μ.μ.\nΛευκή 3 Φεβρουαρίου 2012 - 3:25 μ.μ.\nΜεγάλη συζήτηση αυτή, και υπάρχουν επιχειρήματα και για το μεν και για το δεν..\nΑπό τη στιγμή που έκανα παιδί κατάλαβα πως δεν είμαι πλέον υπεύθυνη μόνο για τον εαυτό μου αλλά και για τη μικρή μου, μέχρι τουλάχιστον να έχει η ίδια την ευθύνη του εαυτού της. Αλλά μόλις την είδα και την κράτησα στα χέρια μου, αυτό που σκέφτηκα ήταν "να πα να γαμηθεί ο πατέρας σου, οι άντρες περνούν και φεύγουν σαν λεωφορεία, εγώ κι εσύ θα είμαστε για πάντα μαζί". Ευτυχώς ο δικός μου δεν λέει να ξεκολλήσει και ούτε θέλω να τον διώξω (ακόμα χαχαχα).\nΠιστεύω όμως πως στο παιδί μου αξίζουν ευτυχισμένοι γονείς. Γονείς με ουσία, με προσωπικότητα, με διάθεση και εμπειρίες, που με αυτά θα της μεταδώσουν τα καλύτερα εφόδια. Αν η "φίλη" σου πιστεύει πως θα γίνει ευτυχισμένη κάνοντας μια (α) κίνηση, ας την κάνει. Μόνο να είναι απολύτως σίγουρη, γιατί σ'αυτά τα πράγματα τα πισωγυρίσματα πονάνε. Τα παιδιά είναι ευπροσάρμοστα, και αν τους φερθούν με σεβασμό και λέγοντας την αλήθεια δεν θα αντιμετωπίσουν κανένα πρόβλημα στη ζωή τους.\nΗ προσποίηση και το ψέμα, όλη μέρα, κάθε μέρα δεν αντέχονται. Αναπόφευκτα κάποια στιγμή θα γίνει το μπαμ και μετά οι πιο αδύναμοι (τα παιδιά) θα πληγωθούν περισσότερο.\nΕλπίζω να βοήθησα. :-)\nπάντα αλλού είμαι 3 Φεβρουαρίου 2012 - 3:37 μ.μ.\nΠραγματικά πολύ μεγάλη συζήτηση ιδίως όταν γίνεται μεσα στο μυαλό σου. και ζυγίζεις τα υπερ και τα κατά.. με βοήθησες όμως έστω και λίγο να γύρει η ζυγαριά :-)\nlost diary 4 Φεβρουαρίου 2012 - 10:11 μ.μ.\nνα μην προσποιηθείς στιγμή...αλλά να είσαι ξεκάθαρη με εκείνον που έχεις δίπλα σου. όλοι έχουμε δικαίωμα στην προσωπική ευτυχία, ειδικά εμείς που έχουμε παιδιά.\nAnna 29 Φεβρουαρίου 2012 - 10:54 π.μ.\nΜιλώντας από την ανάποδη πλευρά...του παιδιού των "χωρισμένων γονιών", μπορώ να σου πω πως τραύμα και απωθημένα θα αποκτούσα (ακόμα περισσότερα) αν οι γονείς μου συνέχιζαν να συμβιώνουν κάτω από την ίδια στέγη. Και πολύ άργησαν (τα θεματάκια μου δεν τα γλίτωσα). Η ευτυχία δε μπαίνει σε καλούπια και τα παιδιά είναι ευτυχισμένα όταν έχουν γονείς ευτυχισμένους. Πες στη φίλη σου να μην πληγώνει τον εαυτό της για να μην πληγώσει τους άλλους. Ακόμα κι έτσι όλοι πληγώνονται,αν ειπωθούν αλήθειες όμως, μετά τη μπόρα έρχεται ηρεμία και καθαρό τοπίο. Keep dreaming ;)\nDelijohn 11 Μαρτίου 2012 - 9:04 μ.μ.\n:/ μεγάλη κουβέντα.. και σου μιλά το άλλο άκρο με τα φοβερά παιδικά χρόνια και το πρότυπο των αγαπημένων για πάντα γονιών. Είμαι της άποψης ότι προσπαθούμε να σώσουμε με νύχια και με δόντια αυτό που υπάρχει.. με συμβιβασμούς, προσπάθεια συλλογική και προσωπική. Αλλά δε ξέρω μέχρι που θα έφταναν τα δικά μου όρια.. έχω μεγάλη υπομονή και πάντα μου λένε ότι πάντα θα κακοπερνάω επειδή θα ανέχομαι πολλά. Πάντως αντί να συνεχίσεις να ανέχεσαι πράγματα.. άλλαξέ τα ή προσπάθησε να τα καλυτερέψεις :)\nΞωτικό 9 Οκτωβρίου 2012 - 10:00 π.μ.\nίσως τελικά να μπορούμε να γίνουμε εμείς οι καλύτερές μας φίλες, αν καταλαβαίνεις τι εννοώ...\nνομίζω οτι από όλες τις αξίες πιο πάνω είναι η Αλήθεια: να μπορείς να είσαι αυτό που είσαι "χωρίς φόβο και πάθος", να μπορείς (και να τολμάς) να ζείς τη δική σου αλήθεια:\nείναι αυτό που λείπει από την κοινωνία μας (βλ. πολιτική ζωή, δεν χρειάζεται να πας παραπέρα) και εγγυάται καθαρές σχέσεις με τους γύρω μας...\nπάντα αλλού είμαι 9 Οκτωβρίου 2012 - 3:18 μ.μ.\nTo έγραψα 03 Φεβρουαρίου, μια ημέρα μετά τα γενέθλιά μου. Σήμερα 7 μηνες μετά έχω αφήσει τις περισσότερες ανασφάλειες πίσω μου και προχωράω, δύσκολα μεν με πείσμα ομως μόνη με τα παιδιά. Τα οποία εχουν μια χαρούμενη μαμά, με ίσως όχι ιδιαίτερα πολύ χρόνο μαζί τους αλλά τουλάχιστον ποιοτικό. Και όπως ειπες στο δικό σου μπλογκ, δεν αισθάνομαι χωρισμένη. Χωρισμένη από ολους ήμουν όσο βρισκόμουν στην προηγούμενη κατάσταση. Το δύσκολο είναι να προστατεύσεις τα παιδιά σου από την στενόμυαλη ελληνική κοινωνία, να τα κοιτά και να τους φέρεται με οίκτο. Προσωπικά εχω βαλει όρια ακόμη και στο δικό μας οικογενειακό περιβάλλον( γιαγιάδες κλπ) στο πώς θα τους μιλάνε. Προχωράμε :)\nΞωτικό 10 Οκτωβρίου 2012 - 9:30 μ.μ.\nνα είσαι καλά, και μπράβο για το θάρρος και το κουράγιο σου!\nναι, έτσι, πρέπει να βάζουμε όρια σε συγγενείς και φίλους, γιατί από κει ακούς τις μεγαλύτερες (κ πιο επώδυνες_ μπούρδες...\nμε μια μαμά δυνατή και χαρούμενη και διαθέσιμη τα παιδιά προστατεύονται, έτσι, χωρίς να "κάνεις" πολλά... εσύ είσαι η προστασία τους, το να ξέρουν οτι "είσαι πάντα εκεί" γι αυτά, με τον ποιοτικό σου χρόνο (μη σκας, ο πολύς χρόνος δεν είναι πάντα καλός!)


Ο κούκλος γιος της Pamela Anderson είναι το νέο πρόσωπο του Saint Laurent / Celebrities / Woman TOC\nΟ κούκλος γιος της Pamela Anderson είναι το νέο πρόσωπο του Saint Laurent\nΤο μήλο κάτω από τη μηλιά θα πέσει. Και ο γιος της Pamela Anderson και του Tommy Lee, σταρ και εκείνος, θα πρωταγωνιστήσει στην πασαρέλα του διάσημου οίκου.\n06 Φεβ. 16\nΟ γιος της Pamela Anderson και του Tommy Lee, Dylan Lee, όχι απλώς φαίνεται να ακολουθεί το χώρο του modeling, αλλά είναι και ... το νέο πρόσωπο του Saint Laurent.\nΛίγο πριν την έναρξη της εβδομάδας μόδας της Νέας Υόρκης, ο διάσημος οίκος θα παρουσιάσει ένα μεγάλο runway show στο Palladium του Λος Άντζελες, στο οποίο ο 18χρονος Dylan Lee θα έχει πρωταγωνιστικό ρόλο. Μέσα από το φακό του φωτογράφου και καλλιτεχνικού διευθυντή του Saint Laurent, Hedi Slimane, φαίνεται καθαρά η άνεση με την οποία ποζάρει ο Dylan, όπως και η ομοιότητα με την μητέρα του.\nΤο promo βίντεο έχει την υπογραφή του Hedi Slimane, ενώ το μουσικό χαλί που ακούγεται σε αυτό δημιουργήθηκε αποκλειστικά για το συγκεκριμένο κλιπ.\nΣτο μεταξύ, δεν είναι η πρώτη φορά που ο σχεδιαστής επιλέγει για την καμπάνια του παιδιά διασήμων, καθώς στο παρελθόν έχει συνεργαστεί με τους Dylan Brosnan (γιος του Pierce), Charlie Oldman (γιος του Gary) αλλά και την κόρη των Courtney Love και Kurt Cobain, Frances Bean.\nDylan Lee, Yves Saint Laurent, γιος της Pamela Anderson


Δήμητρα Παπαδοπούλου: «Πάγωσε» με το βίντεο στον «αέρα» της εκπομπής: «Δεν πάμε καλά» | Gossip-tv.gr\nΕνώπιος Ενωπίω: Καλεσμένη του Νίκου Χατζηνικολάου το βράδυ της Πέμπτης (25-05) η μια και μοναδική Δήμητρα Παπαδοπούλου.\nΗ σπουδαία ηθοποιός και σεναριογράφος αφηγήθηκε στιγμές από την πορεία της στην τηλεόραση και το θέατρο, ενώ παράλληλα αποκάλυψε αν θα έγραφε νέα επεισόδια της επιτυχημένης σειράς «Οι Απαράδεκτοι».\n«Όχι, οι Απαράδεκτοι δεν μπορούν να επιστρέψουν, είναι άπαξ, είναι μοναδικά», ήταν η απάντησή της ενώ «πάγωσε» όταν στον «αέρα» της εκπομπής προβλήθηκε ένα βίντεο με δηλώσεις του αείμνηστου Βλάσση Μπονάτσου που είχε κάνει κατά το παρελθόν για εκείνη.\nΗ Δήμητρα Παπαδοπούλου σάστισε με το βίντεο και μετά το τέλος της προβολής, εμφανώς αναστατωμένη, είπε:\n«Σαν τώρα να μας μιλάει! Εγώ δεν… δεν τη θυμόμουν αυτή τη δήωση του Βλάσση, αλλά νομίζω πως τώρα μας μίλησε, δεν πάμε καλά. Δεν υπάρχει χρόνος, έτσι; Είναι εδώ!».\nΗ Δήμητρα Παπαδοπούλου φέτος το καλοκαίρι παρουσιάζει στο θέατρο Άλσος μια νέα σπαρταριστή επιθεώρηση, που τα κείμενα της … δεν θα «αφήσουν κανέναν ασχολίαστο»!!! Μια τρελή, κωμική ανασκόπηση της καθημερινότητας όπου το σημερινό γίνεται διαχρονικό και το παράλογο, λογικό!\nΈνας καθρέφτης που σαρκάζει και αυτοσαρκάζεται, που παραμορφώνει και μεγεθύνει. Μια επιθεώρηση όπου πάνω στην σκηνή θα συναντηθεί και θα συνομιλήσει η Δεξιά με την Αριστερά, ο Πούτιν με τον Μπάιντεν, η νοικοκυρά με την νεολαία. Μια παρέλαση της νεοελληνικής παραπραγματικότητας και παράνοιας που μας ταλαιπωρεί όλους και μόνη διέξοδος είναι να μπορούμε να γελάμε με αυτή!\nΟ προαιώνιος ρόλος της επιθεώρησης είναι να παίρνει το βαρύ και να το κάνει ελαφρύ, το ψυχικό βάρος να το κάνει γέλιο!\nΑυτό συμβαίνει φέτος στο Θέατρο Άλσος! Η Επιθεώρηση είναι εδώ!\nΟ Όμιλος Μαροσούλη – Κοταρίδη, συνυφασμένος με τις εξαίρετες υπερπαραγωγές που «ανεβάζει» στο θερινό Θέατρο Άλσος δημιουργεί και φέτος το καλοκαίρι «το γεγονός της χρονιάς», επιστρατεύοντας τους καλύτερους για να «στήσουν» ένα αξέχαστο υπερθέαμα με έναν μεγάλο θίασο αγαπημένων ηθοποιών, τραγούδι και χορό που κλείνει το μάτι στην επικαιρότητα!\nΜαζί με την Δήμητρα Παπαδοπούλου παίζουν στη σκηνή του Άλσους οι εξαιρετικοί ηθοποιοί (αλφαβητικά): Θοδωρής Αθερίδης, Θανάσης Αλευράς, Κώστας Αποστολάκης, Ηλιάνα Γαϊτάνη, Λευτέρης Ελευθερίου, Κρατερός Κατσούλης, Ελένη Κοκκίδου, Κώστας Κόκλας, Αντώνης Κρόμπας, Ροζαμάλια Κυρίου, Νίκη Λάμη, Αντώνης Λουδάρος, Στράτος Λύκος, Πάνος Μουζουράκης, Παρθένα Χοροζίδου.\nΕξαιρετικές ερμηνείες σε σκηνοθεσία του Θοδωρή Αθερίδη, φαντασμαγορικές χορογραφίες του Φωκά Ευαγγελίνου, υπέροχες μουσικές από τη Μαρίζα Ρίζου, σκηνογραφία του Μανώλη Παντελιδάκη, κοστούμια από την Έβελυν Σιούπη και πολύ πολύ γέλιο, μέσα σε ένα ευφάνταστο σκηνικό, με υψηλής ποιότητας ηχητικό και φωτιστικό εξοπλισμό τελευταίας τεχνολογίας, δίνουν το στίγμα της παράστασης.\nΡαντεβού και φέτος, στο ωραιότερο καλοκαιρινό θέατρο της Αθήνας, στο Θέατρο Άλσος, μέσα στο καταπράσινο Πεδίον του Άρεως με φόντο τον λόφο του Λυκαβηττού… με μια επιθεώρηση… «σαν τον παλιό καλό καιρό»!!!!\nΧριστίνα Κοντοβά: Απαθανάτισε τον Τζώνη Καλημέρη με την Ada- Το τρυφερό στιγμιότυπο!\nΒίκυ Καγιά: Ο μικρός Κάρολος της έχει μεγάλη αδυναμία- Οι νέες απίθανες φωτό από τις διακοπές τους!\nSurvivor: Αυτή τη συμφωνία έκαναν Στάθης - Σταυρούλα λίγο πριν τον τελικό\nX Factor: Ο Ανδρέας Γεωργίου για άλλη μια φορά σε ρόλο... χορευτή- «Τρελάθηκαν» οι κριτές!\nΛάουρα Νάργιες: Ο Χρήστος Σαντικάι την απαθανάτισε την ώρα που κοιμόταν- Η επική της αντίδραση!\nΧριστίνα Παππά: Η απιστία, τα ψέματα και ο διακαής πόθος να ερωτευτεί!\nΗμερήσιες Προβλέψεις για όλα τα Ζώδια, 04/07\nAπόστολος Λύτρας: «Ο Θέμης Αδαμαντίδης έχει βιαιοπραγήσει και στο παρελθόν κατά της συντρόφου του»\nSurvivor: Οι παίκτες στο τελευταίο τους αγώνισμα - Όσα τους είπε ο Γιώργος Λιανός


41 Outerwear ideas in 2021 | παντελόνα, μπλούζα, μπολερό\nJackets, Coats, Semi-coats, Blazer, Cardigans, Faux furs\nFaux FurKimono TopBlazerCoatJacketsShoppingWomenFashionDown Jackets\nΚιμονό βισκοζ. Κιμονό απο βαμβακερό βισκοζ ύφασμα με λευκό κέντημα. Ελληνική ραφή.\nFaux FurWinter JacketsBlazerCoatShoppingFashionWinter CoatsModaSewing Coat\nΜπουφάν με κουκούλα. Μπουφάν γυναικείο με ψηλό λαιμό και κουκούλα. Έχει γούνα στη κουκούλα που αφαιρείται, 2 εξωτερικές τσέπες που κλείνουν με φερμουάρ και μία εσωτερική. Ο γιακάς μπορεί να γίνει και πέτο. Τα μανίκια μπορούν να γυρίσουν σε μανσέτα. Το\nFaux FurBlazerCoatJacketsShoppingDown JacketsSewing CoatBlazersPeacoats\nΜπουφάν με γουνινο γιακά. Έχει διακοσμητικά γαζιά, 2 εξωτερικές τσέπες που κλείνουν με φερμουάρ και μία εσωτερική. Η γούνα αφαιρείται απο τον γιακά. Το μήκος του είναι 73εκ., μήκος μανικιού 60εκ. για το Γερμάνικό μέγεθος D/NL 40. Tο γερμάνικό μέγεθος\nFaux FurBlazerCoatJacketsShoppingStyleFashionDown JacketsSwag\nFaux FurRaincoatBlazerJacketsShoppingFashionRain JacketDown JacketsModa\nΜπουφάν γκρι. Έχει διακοσμητικά γαζιά, 2 εξωτερικές τσέπες που κλείνουν με φερμουάρ και μία εσωτερική. Η γούνα αφαιρείται απο τον γιακά. Το μήκος του είναι 73εκ., μήκος μανικιού 60εκ. για το Γερμάνικό μέγεθος D/NL 40. Tο γερμάνικό μέγεθος\nFaux FurBlazerCoatJacketsShoppingProductsFashionDown JacketsModa\nΜαύρο ημίπαλτο με κουκούλα και ζώνη\nΜαύρο ημίπαλτο με κουκούλα και ζώνη. Έχει πολύ άνετη γραμμή, κλείσιμο μπροστά με κουμπιά και αποσπώμενη ζώνη από το ίδιο ύφασμα, φοδραρισμένο. Επένδυση στην κουκούλα απο συνθετική γούνα. PES 73% 25%VI 2%SP Ελληνική ραφή.\nFaux FurBlazerCoatJacketsShoppingFashionDown JacketsModaSewing Coat\nΗμίπαλτο σταυρωτό μαύρο\nΗμίπαλτο σταυρωτό μαύρο. Έχει πέτο γιακά με δύο εξωτερικές τσέπες με καπάκι και σταυρωτό κούμπωμα με κουμπιά. Ελληνική ραφή.\nΗμίπαλτο σταυρωτό γκρί\nΗμίπαλτο σταυρωτό γκρί. Έχει πέτο γιακά με δύο εξωτερικές τσέπες με καπάκι και σταυρωτό κούμπωμα με κουμπιά. Ελληνική ραφή.\nΗμίπαλτο σταυρωτό μπορντό. Έχει πέτο γιακά με δύο εξωτερικές τσέπες με καπάκι και σταυρωτό κούμπωμα με κουμπιά. Ελληνική ραφή.\nFaux FurLeather JacketBlazerCoatJacketsShoppingFashionStudded Leather JacketDown Jackets\nΜπλε γούνινη εσάρπα. Είναι απο οικολογική γούνα, εχει άνοιγμα για να περνάει η μία πλευρα στην άλλη και διακοσμητική καρφίτσα. Καλύπτει τους ώμους και το μπράτσο του χεριού. Το ύψος της πλάτης είναι 35 εκ. Ελληνική ραφή.\nΜαύρη γούνινη εσάρπα. Είναι απο οικολογική γούνα, εχει άνοιγμα για να περνάει η μία πλευρα στην άλλη και διακοσμητική καρφίτσα. Καλύπτει τους ώμους και το μπράτσο του χεριού. Το ύψος της πλάτης είναι 35 εκ. Ελληνική ραφή.\nΜπεζ γούνινη εσάρπα. Είναι απο οικολογική γούνα, εχει άνοιγμα για να περνάει η μία πλευρα στην άλλη και διακοσμητική καρφίτσα. Καλύπτει τους ώμους και το μπράτσο του χεριού. Το ύψος της πλάτης είναι 35 εκ. Ελληνική ραφή.